
Ridder Skjalm. 



Juleferien havde i Aar været ualmindelig livlig hos Etats- 
raad Buhls paa Røgaard. Husets ældste Søn havde 
haft tre Venner, Ove, Povl og Karl, med hjem, og saa 
havde Julen bragt Slæde- og Skøjteføre, ja. Juleballer med 
i Tilgift, saa det var intet Under, at Gorms Venner morede 
sig fortræffeligt. »Men hvormed skulle vi nu more os i 
Aften?« spurgte Husets næstældte Søn, Hugo, da de Nyt- 
aarsaften sad samlede i Dagligstuen. »Naturligvis drikke 
vi Punsch og spise Æbleskiver, naar Klokken slaar tolv.« 
»Vistikke nej!« paastod Etatsraaden, »Vi kom sent i Seng 
i Aftes, var ude til Bal forrige Nat, nej, vi gaa tidlig i 
Seng.« Men nu blev der en Tiggen og Beden. Husets 
yngste Søn, Knud, som hverken havde været, med til Bal 
eller Selskab, havde netop glædet sig saa meget til Nytaars- 
aften, og da saa Etatsraadinden til sidst endte med at lægge 
et godt Ord ind for Drengene, blev Resultatet, at de maatte 
blive oppe, men Etatsraaden vilde gaa i Seng. 

»Saa, nu ere I vel glade, at I fik eders Vilje«, slut- 
tede han. 

»Og du, at du fik din,« tilføjede Hugo. Etatsraaden 
saa skarpt paa ham. 

»Ikke saa rask paa det, Hugo«, sagde han kort, men 
fortsatte: »I faa altsaa Lov at blive oppe, men du, Gorm, 
indestaar for Lys og Ild. Hvad ville I egentlig tage Eder 
til fra nu af og til Klokken bliver tolv?« »Fortælle 
Spøgelsehistorier,« foreslog Karl. 

»Ja,« raabte Knud begejstret, »maa jeg fortælle omt 
Ridder Skjalm,« men Hugo afbrød ham. 

»Ja, og om alt det andet Vrøvl, Stine Barnepige fyldte 
os med.« 

»Ja, saa Godnat,« sagde Etatsraaden, »og mor Eder 
godt.« Dermed gik han. 

»Hvad var det, Knud før sagde om Ridder Skjalm,« 
spurgte Karl. 

»Ikke andet end noget Vrøvl,« forsikrede Hugo. 

Lille Knuds Øjne lyste. »Nej, det er den rene, skære 
Sandhed, det siger ogsaa Per Vægter,« for han har selv en 
Nytaarsnat set Ridder Skjalm staa oppe i Riddersalen og 
stirre ud af Vinduet lige i det Per skulde synge Vægter - 
sangen. Og Per siger, at den Nytaarsnat, hvor Ridder 
Skjalm ikke gaar om her paa Gaarden, den er der ikke 
noget ved«. 

Hugo lo foragteligt, men Povl spurgte: »Hvad er der 
da med den Ridder Skjalm, siden han gaar igen?« 

»I gamle Dage har han ejet Gaarden,« begyndte Gorm, 
men Knud afbrød ham. 

»Han ejede Gaarden i Trediveaarskrigens Tid og drog 
saa med Kongen derned i det fremmede Land for at kæmpe ; 
men da Hæren drog hjem, blev han dernede og lod sig 
hverve af Svenskekongen. Hans dejlige Ridderfrue, som 
sad her paa Røgaarden og længtes, skikkede Bud til ham. 

»Aldrig,« sagde hun, »skal jeg løfte Spidsen af min 
Finger for at beholde dig hos mig, hvis det gælder dit 

Land og din Ære, men nu niaa du kun blive borte, hvis 
du tør sige, du kæmper for din Tros Skyld«. »Jeg kæmper, 
fordi Kampen er min Lyst,« svarede Ridder Skjalm og 
vendte ikke hjem. Saa skikkede Fru Merethe ham atter 
Bud. 

»Du har Fisk i Søen og Dyr i Skoven, og jeg længes.« 

Men Ridder Skjalm kom alligevel ikke. 

Lille Knud taug et Øjeblik, men i samme Nu fortsatte 
Hugo: 

»Da han drog hjemmefra, havde han haft Skjorte paa 
Kroppen, Visir for Gefjæset og ikke en rød Øre i Lommen, 
for den Gang havde man nemlig kun Øre til at høre med; 
naa, saa gik det ham jo skidt, men endelig kom der da 
en Kugle susende, som rev det halve Hoved af ham, og 
saa, før der kom nok en Kugle, som tog det andet halve 
Hoved, havde han indset, hvad for et daarligt Hoved han 
havde haft, at det kunde falde ham ind at slaas der nede, 
blot for at slaas; men nu kunde I da nok forstaa, at hans 
Sjæl er fredløs.« 

»Aa, Hugo,« sagde Knud bønligt, men Hugo vedblev: 

»Om vi i Aften gik op i Riddersalen, det er der, hans 
Rustning staar, den, han ifører sig, naar han Nytaarsnat 
gaar rundt paa Gaarden.« 

»I kan stole paa, jeg gaar ikke med,« for Knud op. 

»Nej, jeg kan tænke, du er bange, Buksetrold,« drillede 
Hugo, men Gorm bemærkede: »Bange skulde du nødig 
beskylde Knud for at være, efter at han i Sommer hjalp 
dig, da det kneb. Knud, kom hen til mig.« 

Dog Knud kom ikke, han var gaaet ud af Stuen. 
Ingen maatte se, han havde Taarer i Øjnene. Hvor kunde 
han vel andet, naar nogen, oven i Købet hans egen Broder, 
lo af de gamle Sagn, som han elskede. 

Der blev nogle Øjeblikkes Tavshed, saa sagde Ove: 

»Jeg kunde nu egentlig godt lide at være i Riddersalen^ 



9 

naar Klokken slaar tolv. « »Aa ja,« bad Karl og Povl, »lad 
os gaa op og se paa Ridder Skjalms Rustning Klokken tolv.« 

Gorm tøvede med Svaret, til Hugo drillende bemærkede : 

i>Jeg tror ikke, I skulle bede Gorm for meget om det, 
for han er nu sletikke selv helt dristig ligeoverfor Ridder 
Skjalm! Gorm blev rød i Kinderne. 

»Jeg holder, ligesom Knud, af de gamle Sagn. Men — 
vel — lad os i Aften gaa op i Riddersalen.« 

Et almindeligt Bravo hilste ham, og Hugo tilføjede: »Det 
er herved fastslaaet. Punktum.« 

Men nu vare Drengene inde paa Eventyr og Spøgelses- 
historier, saa fra nu af afløste den ene mærkelige Oplevelse 
den anden, til Gorm spurgte: »Men hvor blev Knud af?« 

Hugo saa hen til Taffeluret, hvad han oftere havde 
gjort i den sidste halve Time, saa sagde han: 

»Lad mig drage ud efter Ridder Knud; vender jeg 
ikke tilbage med ham, død eller levende, saa er det fordi 
Ole Lukøje har taget mig; men glem ikke, at I højtidelig 
har lovet at gaa op til Ridder Skjalms Rustning, — lovet 
og svoret,« og han rakte Haanden frem. »Lovet og svoret.« 
Kammeraterne lagde deres Hænder i hans. 

Et Øjeblik efter kom Knud ind ad Døren. 

»Men Knud, er det dig, har du ikke mødt Hugo?« 
lød det omkring ham. »Jo«, Knud havde nok mødt ham 
i en af de lange Gange, men om Hugo havde set ham, 
vidste han ikke, for han løb saa hurtigt forbi.« Saa sad 
man en lille Stund i Taushcd, til Karl bemærkede, at »nu 
niaatte man vist af Sted.« Gorm saa paa Uret. »Der var 
ikke lang Tid at give bort, hvis man skulde være i Ridder- 
salen, naar Klokken slog tolv, men Hugo.« Aa, Ole Luk- 
øje havde nok taget ham, søvnig var han, og Godnat havde 
han jo sagt, da han løb ud af Stuen. 

Saa rejste Gorm sig. 

»I skulde ikke gøre det,« advarede Knud endnu en 
Gang, men Ingen svarede, og Gorm, fulgt af Ove, Povl og 

Knud, begav sig af Sted. Først kom de gennem nogle 
Værelser, saa opad en Trappe og derefter ind i et Galleri ; 
her var ganske lyst af Maanen. I brede Striber faldt dens 
klare Lys ind gennem de gammeldags indfattede Ruder, 
spillende hen over gamle Malerier og store Egetræs Skabe 
og Kister, som var opstillede i hele Galleriets Længde. 
Var det den store Stilhed, Midnatstimen, eller var det 
Sagnet om Ridder Skjalm, som gjorde Drengene saa tause? 
maaske noget af hvert. Karl gik hen til Vinduet og saa 
ud. Derpaa udbrød han: 

»Hvor her er kønt!« 

Nu saa de andre ogsaa ud og bleve, skønt Klokken 
allerede var saa mange, staaende ved Vinduet. Endelig 
sagde Gorm: 

»Det er nu alligevel ikke rigtigt, at vi gaa ind i Ridder- 
salen,« men Povl, Karl og Ove afbrød ham. 

»Vi maa gøre det, vi har lovet Hugo det.« 

Gorm gjorde nu ikke flere Indvendinger, rask gik han 
hen ad Galleriel, aabnede en Dør, og nu stode de i Ridder- 
salen. Men i næste Sekund veg han uvilkaarlig et Skridt 
tilbage; thi ved Vinduet stod — Ridder Skjalm. — Dog, 
Gorm tog sig hurtigt sammen. Det var længe siden, han 
havde været heroppe. Rustningen kunde være flyttet de 
hundrede Gange. Saa gik han rask hen imod den og 
aabnede allerede Munden for at sige: 

»Ja, der ser I Ridder Skjalm.« 

Men i samme Øjeblik, han bøjede sig frem mod det 
nedslaaede Visir, saa han to mørke Øjne blinke sig 
imøde inde fra Hjælmen, og se, rørte Skikkelsen nu ikke 
den højre Arm? Men — det maatte være Bedrag, det var 
kun Maanelyset, som faldt ned over Brynjen. Dog, det 
hjalp altsammen ikke, det var Gorm umuligt at betvinge 
sin Angst, og nu, netop som han stod der, stirrende og 
betaget, lød der 1, 2, 3, 4 høje Klokkeslag, fem og seks 

fulgte efter, og saa blev Taarnuret ved at slaa, til det 
havde meldt, at nu var det Midnat. Da vendte Gorm sig, 
og uden at hverken han eller de andre sagde et Ord, gik 
han over Gulvet og aabnede Døren til Galleriet, og først 
da den atter var lukket, og de igen stod derude, følte 
Gorm, at nu kunde han igen trække Vejret. Alle gik de 
lidt i Taushed, til Poul udbrød: 

»Ja, I kunne nu sige, hvad I ville, han var alligevel 
inde i Rustningen, for ligesom jeg allerbedst stod og 
stirrede paa ham, blinkede han med Øjnene. Først troede 
jeg, at jeg saa fejl, men lige i det samme rørte han sin 
højre Arm; jeg kunde høre, at Ringene i Brynjen raslede 
ved det.« 

Ingen svarede, enhver tænkte sagtens sit, og kort efter 
var de atter i Dagligstuen. 

Knud sad ene derinde. 

»Naa,« spurgte han i en meget sigende Tone, men da 
Ingen svarede ham, tilføjede han: »Ja, jeg sagde Jer det 
jo i Forvejen.« 

Der blev ikke noget af at drikke Punsch den Aften; 
først mente Gorm, at man skulde vente lidt, maaske kom 
Hugo tilbage; men da saa en lille Tid var gaaet, erklærede 
han, at nu var de vist for søvnige, hvorpaa alle Drengene, 
som efter en stiltiende Overenskomst, rejste sig. Før de 
skiltes, sagde Gorm: 

»Skal jeg ikke følge dig op, lille Knud, du skal jo 
forbi Døren til Riddersalen. Men Knud rystede stolt paa 
Hovedet og sagde frejdigt. 

»Nej Takl Jeg holder for meget af Ridder Skjalm til, 
at jeg vil gøre Nar af ham, men jeg holder ogsaa for 
meget af ham til at være bange for ham. 

Saa skiltes de, men da Knud aabnede Døren til Galle- 
riet, standsede han pludselig: »Hvad var det? Hans egne 
Fodtrin kunde da umulig gøre saa megen Støj. Atter gik 



12 

han nogle Skridt, men kun for paa ny at staa stille. Der 
var Støjen igen. Og nu tvivlede han ikke længere, den 
kom inde fra Riddersalen, det sukkede, det raslede, var 
det virkelig Ridder Skjalm? Det var ikke frit for, at 
Haarene begyndte at rejse sig paa Knuds Hoved. For 
møde Ridder Skjalm, naar han Nytaarsnat vandrede om 
paa Gaarden, det havde Knud dog ikke rigtig Lyst til. 
Men som han nu stod der, lød der atter Støj inde fra 
Riddersalen, og denne Gang hørte Knud ganske tydeligt 
en Stemme, som bad: 

»Er der nogen ude paa Gangen, saa kom og hjælp mig.« 

Det var godt for Knud og en til, at han holdt saa 
meget af Ridder Skjalm, som han gjorde, ellers havde han 
nu næppe haft Mod til at spørge: 

»Er du Ridder Skjalm?« Og næppe havde han spurgt, 
før der lød et: »Aa, Knud, kære, lille Knud, det er mig, 
Hugo, som er herinde. Jeg er i Ridder Skjalms Rustning 
og kan ikke komme ud af den igen.« 

I næste Øjeblik havde Knud aabnet Døren, og der, — 
ja, derinde stod midt paa Gulvet Ridderrustningen, og ud 
fra den lød Hugos Stemme: 

»Hjælp mig Rustningen af, Knud, først vilde jeg for- 
skrække de andre med at være i den, og bagefter kunde 
jeg ikke faa den af igen. Jeg var død, hvis jeg skulde 
have staaet her hele Natten.« 

»Det behøves heller ikke,« sagde Knud sindigt, medens 
han med kyndig Haand begyndte at løsne Remme og 
Ringe, »det er for Resten lige tilpas til dig, dette her, for 
du kunde lade være at gøre Nar af Ridder Skjalm.« Og 
medens han nu afførte Rroderen de enkelte Dele af Rust- 
ningen og anbragte dem paa deres rette Plads, vedblev 
han: »Det er ogsaa godt, at jeg ved Resked med hver 
Rem, ellers havde du siddet net i det, og heldigvis er 
Klokken ikke mere end lidt over halv et, saa Ridder Skjalm 

kan godt faa sin Rustning, medens det er Midnat. Naa^ 
Hugo! — « 

»Ja, der, midt paa Gulvet, stod nu Hugo i sine egne 
Klæder, men rystende over alle Lemmer. Knud saa lidt 
op og ned af ham. »Man kunde egentlig godt kalde dig 
Ridderen af den bedrøvelige Skikkelse,« sagde han smaa- 
leende. Men Hugo lo ikke. Han lagde Armene om 
Broderens Hals og sagde : 

»Aa, Knud, det er anden Gang, du har frelst mit Liv.« 

»Men hvordan kom du i Rustningen,« spurgte Knud. 

»Jo, at faa den paa var nemt nok, straks kunde jeg 
ogsaa røre mig i den; men saa lige med et kunde jeg 
hverken bevæge Benene frem eller tilbage. Aah! Det var 
ganske forfærdeligt.« Og Hugo lagde Armene endnu fastere 
om Broderens Hals og græd baade af Sorg og Glæde. 

Næste Morgen var Vejret straalende, og alle Drengene 
skyndte sig med at komme ud i Solskinnet. Paa Trappen 
mødte de Per Vægter. 

»Glædeligt Nytaar!« raabte Gorm. 

»Tak, i lige Maade,« og saa tilføjede Per: »godt og 
glædeligt tror jeg nu nok ogsaa, det bliver.« 

»Hvorfor det?« spurgte Gorm ivrigt. 

»Jo,« svarede Per langsomt, »for Ridder Skjalm har 
da igen denne Nytaarsnat gaaet rundt her paa Gaarden, og 
bliver han bare ved med det, saa bliver der Lykke og 
Trivsel ved al Ting.« 

Hvad Tid hørte du ham vandre om?« spurgte Hugo 
ganske alvorligt, da de andre taug. 

»Ja, det var mærkelig sent, han gik igen denne 
Nytaarsnat,« begyndte Per. Men saa kaldte Etatsraaden, 
og Per skyndte sig bort. Dog, Knud fortsatte med glæde- 
straalendc Øjne, hvor Per slap: 

»Ja, sagde jeg det ikke nok. Da I alle Kl. 12 var 
oppe i Riddersalen, var Hugo krøben i Rustningen for at 

forskrække eder; men heldigvis kom jeg derind tidsnok til 
at bringe alt i Orden igen før Kl. blev meget over halv et, 
«aa det er jo rimeligt nok, at Ridder Skjalm denne Nytaars- 
nat maatte gaa saa sent igen her paa Gaarden. 

Alle Drengene tav; men alle skottede de ogsaa til Knud. 
Hver tænkte sagtens sit, dog, det gjorde Knud jo for den 
Sags Skyld ogsaa selv. 

Men Ridder Skjalms Rustning stod siden efter Aar paa 
Aar i Ro og Fred i Riddersalen paa Røgaarden, og der 
Tille vi ogsaa lade den blive staaende. 

„Æbler er godt". 



Madam Hansens Mand havde været Grøftegraver. »Havde 
været«, ja, for nu var han død. En stille Høstaften, 
netop som Landsbyens Kirkeklokker ringede Solen ned, 
havde han lukket sine Øjne. Madam Hansen græd og sled 
fra nu af dobdelt i det, til hun pludselig en skønne Dag 
■erklærede, at nu rejste hun til Kjøbenhavn. 

»Hvorfor skulde ikke ogsaa jeg kunne klare mig der?« 
sagde hun. »Her ude medfører mit Arbejde, at jeg næsten 
al Tid maa gaa hjemmefra og lade Frederikke sidde ene, 
Folk skal vel ogsaa have vasket og strøget i Kjøbenhavn, 
kan jeg tro, og der kan jeg vist faa det hjem hos mig selv, 
behandle det propert, det skal jeg. Og desuden,« vedblev 
hun, »har jeg aftalt med Hønsekræmmeren, at han sender 
mig Æbler og Pærer til Forhandling, saa vil jeg løse Be- 
villing til at raabe med dem i Gaderne, det kan da aldrig 
»forklejne« mig.« 

»Men,« spurgte Hønsekræmmerens Kone, som hun talte 

med, »hvodan tror du, Frederikke kan klare sig derinde?« 

»Jo,« mente Madam Hansen, »det vilde netop blive rart 

for Frederikke. I Kjøbenhavn vilde hun da for det første 
faa det meget bedre, hvad Lærdommen angik, og Bøger 
og Læsning er jo det Pigebarns bedste Glæde, saa for Frede- 
rikke blev det nu en hel Forfremmelse. 

Midt i Oktober pakkede Madam Hansen alle sine Ejen- 
dele sammen, satte to Høkurve, fyldte med Hønsekræmmerens 
Æbler øverst paa Læsset og til sidst sig selv og Frederikke 
paa Agesædet, rakte Haanden til Farvel. Gaardmanden,. 
som stod ved Siden af Vognen, havde laant dem Køretøjet. 
Kusken slog Smæld med Pisken, og saa satte Vognen sig. 
i Bevægelse. Men lige i det de vare begyndte at køre, 
stak en rød Hue op af Vaskebaljen, og Nissen viste sit 
smilende Ansigt og raabte: »Vi flytte nok.« 

»Der maa være en Lykkenisse til Huse hos Jacob 
Hansens,« havde Naboerne ofte sagt. Ja, vel var der det,, 
uagtet Madam Hansen rigtignok i den sidste Tid græd, 
naar Folk sagde det; hvor kunde nogen nu tale til hende 
om Lykke, hun, der var saa bedrøvet over at have mistet 
sin kære Mand. Men hver Gang hun græd, græd en til,, 
den lille Nisse. Han kunde jo rigtignok ikke gøre for, at 
Jacob Hansen var død; men han havde ogsaa holdt saa 
meget af ham og mange Gange hørt ham sige: »Vorherre 
maa vist have givet os en lille Lykkenisse i Brudegave,, 
saadan som alting lykkes og trives for os.« 

Naa, det lik nu være det samme, om Madam Hansen 
ogsaa fornægtede ham i Øjeblikket; han flyttede med 
alligevel. 

Inde i Kjøbenhavn skulde Madam Hansen bo i en. 
Baggaard, og endda højt oppe. Dog, da hun havde faaet 
sine Møbler pakket ud, faaet Ilden til at blusse i Kakkel- 
ovnen og overbevist sig om, at Knopperne paa hendes 
to Bosentræer ingen Skade havde taget, — Nissen havde 
ogsaa siddet og holdt paa dem hele Tiden, — da følte hun 
sig allerede som helt hjemme, smøgede Ærmerne op og 

iog fat, og da hun havde faaet al Ting saa nogenlunde i 
•Orden, smøgede hun i en Fart Ærmerne ned igen, glattede 
«it Haar, vaskede sine Hænder og meldte sig derpaa som 
Taskerkone hos alle Husets Beboere. Og hvad bragte hun 
med tilbage? Seks af Etatsraadens Skjorter! Det kunde 
man rigtignok kalde en Begivenhed, og for første Gang 
:siden Jakobs Død sagde Madam Hansen : 

»Kanske vor gamle Lykkenisse er kommen igen.« 

Og Nissen lo; havde han ikke ogsaa i en Fart faaet 
Brillerne, Etatsraaden satte paa Næsen, pudset saa pænt, 
da Madam Hansen kom ind i Stuen, saa udmærket pudset, 
at Etatsraaden rigtig kunde se, hvor flink og god Madam 
Hansen saa ud. 

Det kan nok være, at Nissen nu var paa Færde hele 
Dagen, og havde det været en særlig travl Dag for Madam 
Hansen, sørgede han altid for at staa ved Døren paa den 
Tid, Ole Lukøje gjorde sin Runde i Huset, høfligt aabne 
Døren for ham og sige: 

»Jeg beder dem saa meget om at tegne særlig kønne 
Billeder paa deres Paraply i Aften ; Madam Hansen trænger 
til en god Søvn med smukke Drømme. 

Og Ole har sagtens altid gjort, som Nissen bad, for 
Madam Hansen paastod bestandig, at hun aldrig sov bedre 
end netop efter en travl Dag. 

Det var i Eflersomren, at Madam Hansen flyttede til 
Byen, og naturligvis sørgede Nissen for, at Frederikke blev 
hedt med til Juletræ, da den Tid kom; men han sørgede 
for mere end det, han indrettede det saaledes, at det blev 
hende, som fik den store Billedbog. Hun var straalende 
;glad, og Nissen blev det, da Madam Hansen ved at se den 
udbrød; »Nej, ved du hvad, Frederikke, det kan vi rigtig- 
nok takke vor Lykkenisse for.« 

En Aften først i det nye Aar stod Nissen udenfor paa 
Trappegangen, tittende gennem Nøglehullet ind i Stuen, 

hvor Madam Hansen og Frederikke sad ved den tændte 
Lampe, da han pludselig hørte Etatsraadens Trin paa 
Trappen. Lydløst drejede Nissen Laasen om, saa Døren 
kom til at staa lidt paa Klem, og en Lysstraale inde fra 
Stuen faldt ud paa Trappen. 

Det var umuligt andet. Etatsraaden maatte bemærke 
det, naar han gik forbi. 

Jo, ganske rigtigt, Etatsraaden standsede og smaa- 
lyttede, Frederikke læste højt af Bogen, hun havde faaet 
ved Juletræet, medens Madam Hansen af og til forklarede^ 
hvad Datteren ikke selv kunde forstaa. 

Etatsraaden rørte ved Laasen, for nysgerrig var han. 
Saa her var det altsaa, at Madam Hansen boede. Etats- 
raaden tittede ned. 

»Se, se, hvor her var hyggeligt; hjemme hos sig selv 
havde han jo nok alle de udstoppede Dyr og Fugle til 
Selskab; men saadan en lille levende Fugleunge som Frede- 
rikke var vist meget morsommere. 

Da hørte han pludselig Madam Hansens: 

»Det gør ikke noget, min Pige, at en Skrubtudse [er 
grim, den har dog en Ædelsten i hvert Øje.« 

Uden at tænke nærmere over det fik Etatsraaden nu 
pludselig hele Hovedet indenfor Døren; for Kundskaber i 
Naturhistorie som Madam Hansens havde han aldrig før 
hørt Mage til. 

Han vilde sagtens have kyst Livet af hende, om hun 
havde faaet Øje paa ham, som han stod der og saa paa 
hende over Brillerne; men Madam Hansen saa ingenting, 
og Frederikke læste trøstig videre. 

»Drom-e-dar.« 

»Ja, ser du, min Pige,« forklarede Madam Hansen^ 
»en Dromedar, det er nu saadan en Tingest som den, der 
er tegnet af paa Billedet; men en Dromedar kan nu ogsaa 
betyde et Menneske.« 

Ved denne Vending blev Etatsraaden saa overvældet 
af Madam Hansens Kundskaber, at han stak hele Personen 
indenfor og uden videre blandede sig i Undervisningen. 

Og Madam Hansen var beæret, lod Thekedlen gaa af 
Kog, og Frederikke spurgte og spurgte, saa Etatsraaden 
forsikrede, at i Morgen kunde hun ikke huske det halve 
af, hvad han havde fortalt hende. 

Men heri tog Etatsraaden fejl; vist var det, at Frede- 
rikke stod sig saa godt til den Eksamen, han holdt over 
hende, da hun nogle Dage efter bragte ham nystrøgede 
Skjorter, at hun fik »ug« og en Bog med hjem i Tilgift 
samt den Hilsen til sin Moder, at den første Ædelsten,. 
Etatsraaden fandt i en Skrubtudses Øje, skulde være hendes. 

Etatsraadens Bog blev læst og ombyttet med en anden,, 
og atter holdt Etatsraaden Eksamen over Frederikke med 
samme gode Resultat som sidst. 

Efter at hun saaledes, som Etatsraaden sagde, havde 
»gaaet paa Laanekontor« til Pintse, endte det med intet 
mindre, end at Madam Hansen en skønne Dag fandt sig: 
selv staaende oppe hos Skolebestyrerinde Frøken Momme. 

»Ja, det er den rene Sandhed, jeg siger,« forsikrede 
Madam Hansen, »men nu kan Frøkenen jo selv prøve 
hende i Morgen Kl. 9, var det ikke til den Tid, Frøkenen 
vilde have hende, og hvad Betalingen angaar, den bestrider 
Etatsraaden.« 

»Etatsraaden?« 

»Ja, den tager han ganske og aldeles paa sig.« 

»Men hvilken Etatsraad er det. De taler om?« 

»Naa saadan, ja, det er Etatsraad Jespersen, Frøkenen 
kender ham vist godt, først blev han Professer og l)agefter 
Etatsraad i Dyr, Fugle og Fiske.« 

»Jeg vil betale Frederikkes Skolegang hos Frøken 
Momme,« havde Etatsraaden sagt. »Men De, Madam 
Hansen, skal besørge de løbende Forretninger, købe»Klæder, 

Bøger og, lad mig ikke glemme det vigtigste, tale med 
Frøken Momme.« 

Saadan havde Etatsraaden sagt. At tale med Frøken 
Momme var det værste. 

»Jeg stryger hellere tolv Skjorter,« tænkte hun; men 
naturligvis gik hun, og nu var det hele i Orden. 

Dagen efter blev Frederikke prøvet, og da alt, hvad 
Moderen havde sagt, befandtes at være den rene Sand- 
hed, spadserede Frederikke et Par Dage efter af Sted 
iil Frøken Mommes Skole, dog ikke uden først at have 
været nede hos Etatsraaden med det nye Tornyster paa 
Ryggen og drejet sig rundt for ham, »men langsomt.« 

Madam Hansen og Nissen fulgte Frederikke over 
<jaardspladsen og ud gennem Porten. At tænke sig, der 
gik Frederikke hen til den fine Skole! Madam Hansen 
kendte godt Frøken Mommes Skole »af Anseelse«, som de 
sagde ude paa Landet, og som betød, at hun vidste, hvor- 
ledes den saa ud og havde hørt et og andet om den. 
Selv var hun for Resten ofte kommet der forbi, naar hun 
raabte med Hønsekræmmerens Æbler, og hun havde da 
set, hvor det myldrede ud af Porten med Kandidater og 
iine Frøkener, allesammen var de Lærere og Lærerinder. 
Frederikke maatte blive gruelig lærd af at gaa der. 

Men hun kunde lære lige saa meget i den Skole, som 
Præsten havde lært, Præsten ude i hendes gamle Sogn 
paa Landet? — Saa nu drejede Frederikke om Hjørnet 
nede i Gaden. Madam Hansen vinkede, og Nissen svingede 
med Huen. 

»Væk er hun,« sagde Nissen saa højt, at hans Ord 
gav Genlyd som et Slags Ekko hos Frederikkes Moder. 
Nissen blev helt forskrækket over saa ganske, han havde 
forglemt sig, han, som ellers aldrig plejede at snakke med. 

»Ja, væk er hun,« gentog Madam Hansen halvhøjt, 
»naar hun bare ikke med det samme blev helt væk, at 

Lærdommen i Skolen, Kammeraterne og det altsammen 
ikke endte med at tage hende? Ja, paa det havde hmi 
tsletikke tænkt før. Hvorfor kom vel egentlig de Tanker 
nu? Det var, ligesom en havde hvisket det til hende; 
men at noget skulde kunne skille hende og Frederikke, 
det var umuligt. 

Dette Skolevæsen var egentlig ogsaa kommet helt 
bagpaa hende; men Etatsraaden havde sagt, at Frederikke 
baade havde et ualmindelig godt Hoved og megen Vilje, des- 
uden holdt han af hende og vilde gerne være god mod hende 
ved rigtig at lade hende lære noget. Kundskab er Magt, 
sagde han. 

Naa, det maatte han nu om, og at dette med Skolen 
var en stor Lykke for Frederikke, havde hun aldrig et 
Øjeblik tvivlet paa, saa det var nok bedst, hun nu fik 
skrubbet de tossede Tanker af sig og rappede sig lidt, at 
hun kunde være færdig i Vaskebaljen, naar Frederikke 
kom hjem. 

En ny Klassekammerat er altid en meget interessant 
Genstand. Og Signalet til det første Frikvarter var derfor 
næppe givet, før Frederikke fandt sig omringet af omtrent 
alle Kammeraterne. 

»Hvad hendes Fader var?« 

»Ingenting, han var død.« 

»Hvad han da havde været?« 

»Grøftegraver.« 

Den ene saa spørgende paa den anden, til Duxen, 
Alma Brix, en høj Pige med et noget tilbageholdende 
Væsen, sagde: 

»Formodentlig Ingeniør.« 

»Eller Landmand?« foreslog Agnete Dahl ivrigt. 

Hun var en lille en med to runde, klare Øjne og et 
Hoved, der uafbrudt drejede sig saa til Højre og saa til 
Venstre. 

:» Landmand? hvad?€ gentog hun, da hun ikke hurtig: 
nok fik Svar. Altid havde hun noget at skulle have sagt^ 
undtagen i Timerne, der taug hun haardnakket. 

»Og hvor bor du?« vedblev hun. 

»I samme Hus som Etatsraaden.« 

>Er han din Onkel?« 

»Nej.« 

»Er det ikke kedeligt, ingen Sødskende at have?« 

»Jo, men Moder siger, det er godt, for hun kunde ikke 
skaffe Mad til flere. 

Der blev en lille Pause, som imidlertid aldeles ikke 
lod til at genere Frederikke; Agnete begyndte at le, men 
da Alma ikke lo, holdt hun op, og i det samme ringede 
Skoleklokken. 

Da Frederikke den første Lørdag efter at være bleven» 
optagen i Frøken Mommes Skole, stillede hos Etatsraaden 
for at forevise sin Karakterbog, forklarede hun: »Vi ere 
fire og tyve i Klassen, og jeg er Nr. fire og tyve; men i 
næste Maaned blive vi fljrttede om, og saa kommer jeg 
højere op.« 

Etatsraaden lænede sig tilbage i Stolen, og holdende 
Bogen i den ene Haand skød han med den anden Brillerne 
op paa Panden og spurgte: 

»Er Mamsellen allerede bleven saa lærd, at hun er 
fremsynet?« 

»Hvad behager,« spurgte Frederikke undseelig. 

»Jeg mener, hvoraf du saa bestemt véd det?« 

»Jo,« svarede Frederikke troskyldigt, »for jeg har 
mange flere »ug« end de andre.« 

Og ganske rigtig, ved næste Maaneds Begyndelse 
flyttede hun op. I Frikvarteret kom Agnete Dahl hen til 
hende, hun var sletikke fornøjet med Tingenes Tilstand. 

»Det er virkelig saa kedeligt igen at sidde nederst, «^ 
sagde hun, »og dertil er jeg dømt fra idag. Men,« vedblev 

hun, »jeg ved virkelig ikke, hvad jeg skal ^øre for, at det 
kan blive anderledes. 

»Tænk. dig om og lær dine Lektier,« foreslog Frederikke. 

»Ja, det er godt nok,« mente Agnete, »men du maa 
da ikke tro andet, end at jeg virkelig tidt kan mine Lektier, 
naar jeg gaar hjemmefra; naar jeg saa kommer her, siger 
de alligevel, at jeg kan ikke et Muk.« 

»Ja, men du kan da umuligt glemme dem paa Vejen.« 

»Nej, men det er ligesom en Nisse driller mig. Altid, 
naar jeg skal høres, kommer jeg enten til at tænke paa 
noget helt andet, eller ogsaa kan jeg sletikke tænke, det 
er virkelig Sandhed; men, søde Frederikke,« fortsatte 
Agnete et Øjeblik efter inderlig fornøjet, »nu maa du 
endelig lige straks sige mig, hvad Aar det var, at Gorm 
samlede Riget, og hør, hvem var ældst af hans Sønner, 
han, som havde den daarlige Tand eller den anden. Jeg 
har det dejligste Stykke Schweitzerost Mad i min Kasse, 
det vil jeg bytte med dig for et bart Stykke Smørrebrød, 
for jeg bliver alligevel ulykkelig, hvis Hr. Eriksen opdager, 
at jeg ikke véd det. Kan du huske ham forleden, da jeg 
sagde, at Hardeknud omkom ved en Jernbaneulykke i 
i England.« 

»Ja, Agnete, men det var nu ogsaa meget dumt sagt, 
for der var jo sletingen Jernbaner dengang.« 

»Det kan gerne være; men Hr. Eriksen indrømmede 
da selv bagefter, at Hardeknud alligevel var falden under 
et T(^ i England.« 

»Men Agnete dog, det var jo sletikke et saadant Tog, 
han mente.« 

Derefter gennemgik Frederikke Lektien og Aarstal med 
sin Kammerat som hun plejede, og bagefter sagde Agnete, 
hvad hun ogsaa plejede: 

»Tak, nu skal jeg rigtignok bede Moder, om du snart 
maa komme hjem til os.« Dog, den Forsikring hørte 

2* 

Kammeraten knap; det var jo bare noget, Agnete sagde. 
Nej, udenfor Skoletiden havde Frederikke intet at gøre 
med de andre Børn. At bede dem komme til sig faldt 
hende aldrig ind, og at hun skulde blive bedt til dem? 
Nej, det kunde da vist aldrig ske. 

Mon de andre kom sammen udenfor Skoletiden, og 
hun alene stod udenfor? Ja, derpaa tænkte hun heller ikke. 

Havde nogen spurgt hende, hvad hun mente derom, 
havde hun vist været i Uvished, om hun skulde svare Ja 
eller Nej. 

Hun blev derfor højst forbauset, da Agnes en Dag i 
September midt under hendes Forklaring om evig Sne og 
Is, afbrød hende med: »Det er sandt, jeg tror jeg har glemt 
at spørge dig, om du véd noget om, naar Alma skal have 
Bal?« 

»Jeg, nej, hvorfra skulde jeg dog vide det?« 

Agnete var lige ved at svare: »Jo, din Moder vasker 
jo for Etatsraaden, og hans Pige, gamle Karen, plejer altid 
at varte op til Justitsraad Brix' Baller,« men hun tog sig 
i det og fortsatte: 

»Hun var bare kommen til at tænke paa Bal nu, hvor 
der var Tale om Is,« men, tilføjede hun, »det er saamænd 
nok sandt, for Alma kunde dreje sin Fader om sin lille 
Finger, og hun holdt meget af at danse, og tænk, hele 
Almas Klasse kom med!« 

Uagtet Grønlands Is i Øjeblikket interesserede Frede- 
rikke langt mere end Isen til Almas Bal, hørte hun dog 
saa meget efter Agnetes Pludren, at hun senere kom til 
at tænke over, hvad denne havde sagt, og undrende spui^e 
hun nu sig selv, om hun virkelig vilde blive bedt med til 
Justitsraad Brix' Bal.« 

Nej, det kunde hun aldrig tro, saa fin som Almas 
Fader var. 

Frederikke havde ofte mødt ham, naar han paa sin 

Morgentur fulgte Alma i Skole, nej, hun kom vist ikke 
med, desuden kunde Alma ganske sikkert ikke lide hende^ 
de talte saa godt som aldrig sammen, den eneste Interesse, 
Alma viste hende, var den, at hun nøje lagde Mærke til, 
om Frederikke var flyttet op i Klassen. Mon hun troede, 
hun stræbte efter at fortrænge hende fra Dux-Pladsen? Nej, 
saa højt steg hendes ærgerrige Drømme dog hellerikke. 

Og September Maaned gled afsted. Oktober tog fat 
med det dejligste Sommervejr. Havde Græs og Blomster 
ikke hver Morgen været saa vaade af Dug, og Træerne 
haft alle de gule Blade, kunde man godt tro, det var midt 
i Sommertiden. Folk sagde ogsaa, der var saa dejligt ude 
paa Landet med Mariaspin hen over Stubbene, og at 
Skoven var at se til som en Guldskov, rigtig en Eventyrets 
Have. Den Slags Herligheder beskrev Hønsekræmmeren nu 
ikke; men han kom, medbringende to Høkurve fulde af 
Æbler og sagde, at de kunde sagtens være gode, saadan en 
mild Eftersommer vi havde i Aar. 

Madam Hansen fortalte Frederikke om hans Besøg, 
medens hun en Morgen hjalp hende i Skoletøjet. 

»Ja,« erklærede hun, »det er rigtignok Vejr,« og hun 
kastede et Blik ud af det aabne Vindue, saa op mod den 
mørkeblaa Himmel og ud paa Gaardspladsens eneste Træ, 
en Kastanje, som stod fuld af gyldenrøde Blade. 

Nissen stod ved Siden af Madam Hansen og hørte 
opmærksomt efter, han holdt ogsaa nok af at spørge Nyt 
ude fra den gamle Egn, og bagefter saa ogsaa han ud af 
Vinduet. 

Vejret var rigtignok dejligt. 

»Jeg tror, jeg i Dag følger Frederikke hen i Skolen«, 
var hans næste Tanke. 

»Jeg vil dog engang gøre Alvor af det.« 

Som sagt saa gjort. Fulgt af Nissen spadserede Frede- 
rikke et Øjeblik efter over Gaardspladsen og derfra videre 

ud paa Gaden. Efter at hun var gaaet, bragte Madam 
Hansen hurtig Stuen i Orden, vandede Rosentræet og 
flyttede det ud i Køkkenet, tog saa et rent Forklæde paa, 
tilsidst Kurven paa Armen, og kort efter lød hendes Raab: 
»Æbler er godt! Frugt! Frugt! c Gade op og Gade ned, 
til hun paa Tilbagevejen drejede om et Hjørne og ind i 
den Allé, hvor Frøken Mommes Skole laa. Der var altsaa 
den store Skolebygning. Hun saa op til Vinduerne. Der 
indenfor sad nu hendes Skat, hendes Stolthed. 

Hun standsede et Øjeblik. »Dersom de nu inde i 
Skolen hørte Frederikkes Moder raabe med Frugt paa 
Gaden? Og hvis saa de andre Børn eller Frederikke 
selv ?« 

Hun stod igen stille et Øjeblik, man kunde jo vende 
om og gaa en anden Vej hjem. 

Ja, men før havde hun ofte gaaet denne Vej, hvorfor 
saa ikke gaa den nu, fordi Frederikke sad derinde i den 
fine Skole. Raadvild blev hun endnu nogle Øjeblikke staa- 
ende, til hun mærkede, at hun halvt uden at vide af det 
var begyndt at vende om. Men da kom det pludselig over 
hende med al hendes Naturs Sandhed og Djærvhed: »Nej 
der er ingen Skam i at fortjene sit Brød paa en ærlig Maade, 
selv undser jeg mig ikke for at raabe med Frugt paa Gaden, 
og Frederikke maa hellerikke faa Lov til at skamme sig 
ved sin Moders Arbejde;« saa gjorde hun pludselig omkring 
og gik videre nedad Vejen, hvor Frøken Mommes Skole laa, 
medens hendes »Æbler er godt! Frugt! Frugt!« lød gennem 
Alleen, ja lød, da hun var lige ud for Skolebygningen. 

Maaske var der lidt bævende Klang i hendes Stemme, 
men var der det, gjorde den kun dens friske klare Klang 
endnu kønnere. 

Madam Hansen kom sent hjem den Dag, men da hun 
naaede saa langt, vare Kurvene tomme og et Hav af Smaa- 
skillinger rullede hen over Bordet. 

For Frederikke havde Dagen været helt anderledes. 

Fulgt af Nissen var hun gaaet til Skole. For dem 
begge var det et spændende Øjeblik, da det skulde vise sig, 
om hun var flyttet op i denne Maaned. 

Nissen havde sat sig i Vindueskarmen, gemytlig ding- 
lende med Benene, det morede ham at se alle disse Pige- 
børn, som han kendt-e saa godt af Frederikkes Beskrivelse: 
den pludrede Agnete, den alvorlige Alma og, hvad de nu 
allesammen hed. 

Jo, Frederikke var flyttet fire Pladser op. 

»J^ synes du rutscher op med Jernbanefart,« sagde 
Lærerinden, »tag eder i Agt I andre« vedblev hun, »at ikke 
den Yngste ender med at blive Dux.« 

Alma blev ganske rød, men spurgte i en rolig Tone: 
«Er jeg da flyttet ned?« 

»Nej, det var hun ikke.« 

Agnete tittede højst interesseret fra sin Fux Plads op 
til Alma, og om det saa skulde have kostet hende hendes 
Liv, maatte hun hviskende betro sin Sidemand en hel 
Mængde. 

Det kan nok være, at det store Frikvarter var interes- 
sant i Dag. Vejret var straalende dejligt, og saa gik Alma 
oven i Købet om og indbød saa en og saa en anden til 
Bal i Dag otte Dage. Agnete var allerede bedt og forsik- 
rede paa det Bestemteste: »Søde Frederikke, hele Klassen 
skal med, hver og en. Før Alma gaar hjem i Dag, ere vi 
alle bedte. Aa! hvor jeg vilde være glad, dersom vi bare 
ikke havde Dansk med Hr. Eriksen i næste Time. Ja, bli- 
ver han ikke verdensberømt for sin Strenghed, saa vil jeg 
ikke kaldes Agnete.« 

Dog alt i Verden faar Ende, ogsaa det store Frikvar- 
ter. Atter ringede Skoleklokken, Eleverne stormede op i 
Klasserne, Frederikke for første Gang helt optagen af den 
Tanke »Alma skal have Bal og jeg skal med.« 

Hr. Eriksen var allerede paa sin Plads, da Eleverne 
kom ind, og nu blev der en Summen omkring ham, til 
hver fandt sin Plads. Nissen satte sig atter i Vinduet med 
dinglende Ben, Huen paa Snur og et bredt Smil over hele 
Ansigtet. 

»I Dag er det jo hel Sommer,€ bemærkede Hr. Erik- 
sen, da der blev Ørenlyd, »Jeg tror,. vi komme til at rulle 
Gardinet ned, ellers faar vi om et Øjeblik Solen lige x 
Øjnene. Vil Agnete Dahl rulle Gardinet ned og tillige aabne 
et af Vinduerne.« 

Agnete rejste sig, men i samme Øjeblik, hun aabnede 
Vinduet, lød der et: »Æbler er godt I Frugt I Frugt I c 
udenfor. 

Frederikke, som netop havde rejst sig for at besvare 
Hr. Eriksens Spørgsmaal, standsede pludselig midt i det 
hele med et lyttende Udtryk i Øjet, og i næste Øjeblik 
smilede hun glad. 

»Hvoraf ler du?« spurgte Hr. Eriksen. 

»Jo.« Frederikke lyttede igen. »Jeg ler sletikke, men 
det er Moder og hør, nu raaber hun igen,« vedblev hun 
fornøjet. 

Men hvad var det? Hvem lo? 

Frederikke saa sig om. Ja, hvorhen hun saa, sad de 
med Smil om Munden, og da, pludselig som et Lyn, slog 
det ned i hende, at de lo, fordi hun havde en Moder, som 
raabte med Frugt paa Gaden, og fordi hendes Moder var 
en fattig Kone. 

Frederikke kunde mærke, at hun først blev blussende 
rød og bagefter ganske kold, medens Blodet susede for 
hendes Øren. Og alt imedens stod hun uden at røre sig, 
ganske hjælpeløst stirrende paa Hr. Eriksen med et bedende 
Udtryk i sine graa Øjne. Hun syntes, det varede en for- 
færdelig Tid, før Moderens »Æbler er godt« døde hen^ 
hele Timer, før Agnete fik rullet ned og sat Krog paa 

Vinduet. Aa, hun lo vel saadan, at hun ikke turde vende 
sig om. 

Ak, hvor disse Sekunder havde klaret meget for stakkels- 
lille Frederikke, mange Smaating, hun aldrig før havde 
agtet paa, forstod hun nu. »Naa,« sagde Hr. Eriksen 
endelig, medens han stadig uden at forandre en Mine,, 
vedblev at se paa Frederikke: 

»Bliver det snart til noget, Agnete, jeg længes efter at vi 
kan faa begyndt. Godt, nu kan Alma begynde, lad mig se, 
hvilke danske Digte have vi læst?« Saa fortsatte han lidt efter:: 

»Vil Duxen fremsige første Vers af Digtet, som be- 
gynder »Moders Navn.« 

Frederikke følte, at Graaden sad hende i Halsen, men 
græd hun nu, saa vidste de alle hvorfor. Nej, hun vilde 
ikke græde, men at Alma netop ogsaa skulde fremsige det 
Digt, det maatte da lede Tanken hen paa — ja, hen paa 
hendes kære Moder. Saa, nu taug Alma. 

Hr. Eriksen tøvede et Øjeblik, saa begyndte han at 
tale om Digtets Indhold, tale om en Moders Kærlighed til- 
sit Barn og Barnets Kærlighed til hende, han talte længe,, 
men der var ikke én, uden hun hørte efter. Han talte saa 
varmt og overbevisende om Kærlighedens Magt og Rig- 
dom og sluttede med, at det Barn, som ikke elskede sin 
Moder, elskede hende, saa det var glad ved hende, netop- 
saaledes som hun var, det Barn fortjente slet ikke at eje 
hende. Saa holdt han op og fortsatte derpaa i en helt 
anden Tone: 

Naa, lad os saa høre, hvad Agnete har overkommet 
at lære til i Dag.« 

Da Skoletiden var endt, blev Frederikke ene tilbage.. 
Hun lod, som om hun havde noget at ordne ved sin 
Plads for at undgaa Kammeraternes Følgeskab. Der stod 
hun saa ene bedrøvet, medens Nissen, uden at hun anede 
det, sørgmodig betragtede hende. 

Da Frederikke kom hjem^ stod hendes Moder i Stuen, 
alt var saa rent og hyggeligt, Middagsbordet dækket, og 
paa Frederikkes Talerken laa oven i Købet det allerstørste 
-Æble fra Hønsekræmmerens Kurv. Men det kunde alt- 
sammen ikke hjælpe. Humøret stod paa Nul, og Madam 
Hansen var ikke længe om at opdage det. Hun tog Frede- 
rikke paa Skødet, og saa var Isen brudt. 

»De lo af dig, Moder, fordi du raabte med Hønse- 
kræmmerens Æbler, og de lo af mig, da jeg sagde, det 
var dig, jeg lyttede efter, da du raabte nede paa Gaden, 
og, — ja — der er noget endnu, som er meget værre.« 

»Jeg kan godt tænke mig, hvad det er, men du skal 
selv sige det, Barn, for det har du bedst af.« 

»Mor.« Frederikke puttede sig tæt ind til hende. 
»Jeg skammede mig over, at du var saa simpel.« 

»Jeg tænkte godt paa, at det var det,« sagde Madam 
.Hansen frejdigt. »Naar man spiser Kirsebær med de Store, 
faar man Stenene i Øjnene,« siger det gamle Ord, det skulde 
vi to have været belavet paa, saa havde det ikke gjort saa 
ondt.« 

Frederikke græd. »Ja,« og Hr, Eriksen sagde, at det 
Barn, som ikke ærede sin Moder, fortjente ikke hendes 
Kærlighed.« 

»Men ærer du da ikke mig?« 

»Jo, Moder, jo,« og Frederikke knugede og klemte 
Moderen. »Men« vedblev hun »der sad de allesammen 
og lo af mig. Åa, jeg kan blive saa rasende, naar jeg nu 
tænker paa det.« 

»Saa lad være at tænke paa de andre, men spørg dig 
selv, om du egentlig var saa meget bedre, de lo af mig, 
medens du — « 

Hun kom ikke længere, Frederikke klemte og knugede 
ihende, saa hun næsten ikke kunde trække Vejret. 

Da Ole om Aftenen traadte ind i Stuen, blev han 
ganske forbauset staaende paa Dørtærskelen, idet han 
spurgte Nissen, som tog imod ham: 

»Men hvad er dog her paa Færde, og du selv er jo 
ganske rød om Øjnene, som om du havde grædt« 

»Ja, svarede Nissen, i Aften kommer jeg rigtignok til 
at bede Dem tegne særlig dejlige Billeder paa Paraplyen, 
for nu skal de bare høre,« og saa fortalte han, medens Ole 
opmærksomt Ijrttede til. 

»Her maa virkelig gøres noget,« afbrød han ivrigt. 

»Ja, men hvilket?« spurgte Nissen og vred sine Hæn- 
der. »Jeg gyser, naar jeg tænker paa i Morgen, husk, kære 
Hr. Ole, De kan jo kun hjælpe om Natten.« 

»Ja, det tror I nu,« sagde Ole og lo, »jo Pyt, Ole er 
meget mere polisk end som saa. Men sig mig,« og Ole 
lagde betænksomt Hagen i sin ene Haand. 

»Har du aldrig hørt Tale om, at Ole kan laane sin 
Paraply ud?« 

»Nej,« sagde Nissen og saa ganske dum ud af bare 
Forventning. 

»Jeg lover ikke, at jeg vil gøre det i dette Tilfælde, 
det generer mig meget at undvære min Paraply, saa har 
jeg jo kun Sprøjten tilbage. Som sagt, det generer mig at 
undvære den, for saa kalder Folk mig dum, og det holder 
man ikke af. Men hører du fortælle om Nætter, hvor intet 
Menneske har drømt en eneste Smule, saa kommer det af, 
at jeg har laant min Paraply ud. Men lad os nu ikke 
tale mere om det. Gør man godt, skal man ikke selv 
løbe om og fortælle det. Begynd saa.« 

Og Nissen fortalte, medens Ole tegnede Billede efter 
Billede paa Paraplyen. Da Nissen taug, sad Ole et Øje- 
ganske stille. 

»Jeg tror, hun skal have Krone paa Hovedet og Septer 
og Æble i Haanden,« smaalo han. Endnu et Par Rids 

med Blyanten, saa holdt han Paraplyen hen over Nissens 
Hoved, idet han spurgte: 

»Hvad ser dn saa?« 

> Nissens Ansigt stiaalede. »Hvad jeg ser!« udbrød 
han begejstret. »Aa, jeg ser Hundreder af Billeder, se dog, 
se! Ja, lad bare Hr. Brix og Etatsraaden faa hinanden 
under Armen og tale sammen om Frederikke; ja vel, lad 
bare Alma gaa herop til hende,« vedblev han langsommere, 
»Hr. Eriksen! Se, se! Hvem skulde troet det, og nej! 
udbrød den lille Nisse ellevild af Henrykkelse, »hvor hun 
er dejlig, det søde Barn, er hun blevet en — « 

I det samme slog Ole Paraplyen sammen og lo, saa 
han klukkede. 

»Hys! hys! Væk ikke Madam Hansen og Frderikke,« 
bad Nissen. 

Men saa kom Ole først rigtig til at le. 

»Ja, men hvad nu?« spurgte Nissen. 

»Nu tale vi ikke mere om den Sag,« sagde Ole. »Gør 
jeg godt, holder jeg som sagt ikke af at tale derom.« 

Da Ole gik, standsede han et. Øjeblik ved Døren, hvor 
Madam Hansens Paraply stod, og — ja, i næste Øjeblik 
var han borte med en Paraply under Armen. Var det hans 
egen? Ja, det var Spørgsmaalet. 

Den næste Morgen var det et grueligt Regnvejr, da 
Frederikke gik til Skole. Men hun var ikke naaet mange 
Trin ned ad Trappen, før Madam Hansen raabte : 

»Barn dog. Paraplyen, den glemmer du jo,« og i det 
samme greb hun en graa Bomulds Paraply, som stod i 
Krogen. 

»Bare jeg havde faaet Hullet syet sammen,« sagde 
Madam Hansen, idet hun slog den op. »Men hvad er nu 
det for noget Trolderi?« tilføjede hun og tittede op i den, 
»nu kan jeg ikke finde det. Naa, Barn, vær du glad for 
den,« og dermed spadserede Frederikke af Sted. 

Det lød næsten som en hel Sang, naar Regnen sagde 
Trum Trum paa Paraplyen. Hun fik Lyst selv at synge 
med. Det var saamænd ikke værd at være bedrøvet^ 
fordi Kammeraterne havde let af Moder. De lo jo kun 
fordi de ikke kendte hende og vidste, hvor god hun var. Hr. 
Eriksen havde ikke let, Alma heller ikke, det var saa for- 
nøjeligt at tænke paa. Alma var vist i Grunden rigtig rar, 
stakkels Alma, fra hun var en ganske lille Pige havde 
hun ingen Moder haft. »Trum Trum,« sang Regndraabeme, 
hele Gaden svømmede. 

Da lød der pludselig et Prr Prr tæt ved. Hun vendte 
sig, det var Justitsraaden Brix, som fulgte Alma i Skole. 

»Hør du Smaa,« raabte han muntert »lad Alma komme 
med under Paraplyen, ellers drukner hun; det er da ogsaa 
forskrækkeligt, som det øser ned.« 

Frederikke standsede, medens Alma i fuldt Løb satte 
ind under Paraplyen, og saa gik de sammen videre, uden 
at sige noget, til Justitsraaden, da Børnene smuttede ind 
ad Skoleporten, bad: 

»Maa jeg laane Paraplyen, jeg skal nok sørge for, at 
den bliver bragt herhen, inden Skoletiden er omme.« 

Frederikke rakte ham den. Justitsraad Brix greb den, 
vendte sig og skulde lige til at gaa, da han pludselig op- 
dagede sin gamle Ven, Etatsraad Jespersen, som med 
Frakkekraven op om Ørerne kom travende hen imod ham. 

»Kom herhen, Jespersen,« raabte Justitsraaden. og da 
Jespersen nærmede sig, tilføjede han muntert: »Vil du 
ringe, banke eller gaa lige ind under Paraplyen.« 

»Gaa lige ind, min Far,« sagde Etatsraaden og greb 
Justitsraadens Arm. »Det var da en dejlig Paraply, du 
holder,« tilføjede han i en fornøjet Tone, da de havde gaaet 
lidt under den, »saa stor og saa tæt.« 

»Du bor saamænd selv i Hus med den,« lo Hr. Brix. 
»Jeg har lige laant den af din, skal vi kalde hende Plejedatter.« 

»Jasaa, du mener sagtens Frederikke, c 

»Du har nok Fornøjelse af hende, hvad?« 

Etatsraaden stod pludselig stille midt i Skyllen. 

»Ja,« sagde han begejstret, stor Glæde, jeg byttede 
hende ikke bort for alle mine udstoppede Dyr og Fugle,, 
a pro pos, om kort Tid konkurere vi to om Dux-Pladsen 
i Frøken Mommes Skole, tredie Klasse.« 

»Moderen er nok Vadskerkone,« bemærkede Justits- 
raaden. 

»Ja, hun er saa, en dygtig Kone, som jeg sætter megen 
Pris paa, men Naturhistorie, det kan hun ikke. Hør du, 
lad Frederikke komme lidt sammen med Alma, jeg vilde 
være glad derved.« 

»Ønsker du det, er hun selvfølgelig indbuden med det 
samme. 

»Tak, min Ven; ja, du vil saamænd ogsaa blive glad. 
ved den Omgang for Almas Vedkommende. Det er virke- 
lig en velsignet Paraply; man bliver i helt godt Humør af 
at gaa under den.« 

»Det er jo ogsaa Frederikkes,« drillede Justitsraaden.. 

»Farvel og Tak for Skyllen,« lo Etatsraaden og smut- 
tede i det samme ind af sin egen Port. 

Justitsraaden gik videre »Trum Trum,« sang Regn- 
draaberne og sloge mod Paraplyen, de blev ligesom Akom- 
pagnement til hans Tanker. 

Ganske vist, han vilde gerne have en Kammerat til 
Alma; havde Frederikke været Etatsraadens eget Barn, saa 
havde hun været selvskreven dertil. Men nu? »Det kommer 
ikke an paa, hvad et Menneske er, men hvorledes det er,« 
det havde han selv ofte sagt til Alma. 

»Goddag! Goddag I« Det var Hr. Eriksen, som gik 
forbi. Justitsraaden standsede. »Naa,« spurgte han, »hvad 
siger De til mit Brev? Kom herind under Paraplyen,. 
Menneske, den er stor nok til ti.« 

»Ja Tak,« sagde Hr. Eriksen, »det kan saamæud være 
rart nok at faa Tag over Hovedet. Jeg gik netop og 
tænkte paa Justitsraadens Brev, takker for Æren.« Saa 
stod han lidt under Paraplyen, derpaa lo han og be- 
gyndte saa: 

»Jeg vilde egentlig sagt, at jeg kunde maaske nok 
klare Ærterne; men det er ikke nok med Ideen, selv om 
den bliver nedskrevet paa Papiret; der maa findes en, 
som kan bringe Ideen videre. Men — ja, jeg begriber 
saamænd ikke, hvorfra jeg nu lige paa engang faar den 
Tanke; jeg tror næsten, at den Side af Sagen ogsaa nok 
lader sig ordne. Ikke sandt, hele tredie Klasse er jo ind- 
budt til Justitsraadens Bal?« 

»Javel, alle, undtagen Frederikke Hansen', men hun vil 
blive indbudt i Dag.« 

Det er udmærket, sandt at sige var det netop hende, 
jeg nu tænkte paa med Hensyn til at virkeliggøre Justits- 
raadens Plan.« 

»Naa, paa Gensyn, Hr. Eriksen.« 

»Paa Gensyn,« og Justitsraaden travede hjemad, medens 
Hr. Eriksen gik videre til sin Time i Frøken Mommes 
Skole — . 

Det regnede endnu henad Aften, da Alma, fulgt af 
Stuepigen, gik hjemmefra. 

Da hun naaede Huset, hvor Etatsraad Jespersen boede, 
gik hun gennem Porten over Gaardspladsen. Her i Bag- 
huset var det altsaa, at Frederikke boede. Gennem et op- 
lyst Vindue faldt en Lysstraale hen over Kastanjetræets 
i)rogede Blade. Det saa kønt ud, og saa var her saa 
fredeligt. Ja, der var meget, Alma havde tænkt paa, medens 
hun gik under den store Paraply, den, Justitsraaden havde 
glemt at sende hen til Frøken Mommes Skole, At hun 
dog ikke i Gaar havde indbudt Frederikke, det var Synd 
af hende, uf, det havde pint hende lige fra hun var gaaet 

hjemmefra, men nu skulde nok al det blive godt. Rask 
gik hun opad Trapperne, bankede paa Madam Hansens 
Dør og overbragte efter at have sagt Goddag, sin Faders 
Indbydelse. Og derefter begyndte hun at smaaviske med 
Kammeraten, som af og til afbrød hende ved at sige: 

:»Ja, men det kan jeg vidst ikke. c 

Hvortil Alma hver Gang svarede: »Hr. Eriksen siger, 
du maa, ingen af os andre kan. c 

En Ugestid efter, da Ole Lukøje atter stod ved Døren 
efter at have bragt Madam Hansen og Frederikke til Ro, 
standsede Nissen ham, greb hans Haand, kyssede den og 
udbrød : 

»Aa kære Hr. Ole, De er det dejligste, jeg ved.t 

»Hvad mener du?« spurgte Ole lidt urolig. 

»Hvad jeg mener? Jeg tænker paa alt, hvad De har 
gjort for os.« 

»Ja, det er sandt, lad mig høre lidt om, hvorledes I 
have haft det i den sidste Tid,« sagde Ole fornøjet »hvor- 
ledes er det gaaet?« 

»Efter at De laante Madam Hansen Deres Paraply — 

»Hvem siger, jeg har gjordt det?« afbrød Ole ham 
vredt »jeg har engang sagt dig, gør jeg noget godt, holder 
jeg ikke af at tale om det. Hold dig til Sagen.« 

»Ja gerne,« sagde den lille Nisse betuttet, »aa vi have 
havt den dejligste Tid, og i Gaar var Almas Bal, jeg fulgte 
jo med derhen. Det var en stor Glæde, og det allermær- 
kehgste var, ja nu skal De høre.« Og Nissen lagde Hove- 
det paa Siden og fortalte om Frederikke, som med Konge- 
kaabe om Skuldrene, udslagent Haar og Krone paa Hove- 
det, havde fremsagt et langt Digt, som Hr. Eriksen havde 
skrevet. Alle de andre Børn havde klappet i Hænderne og 
•dansede omkring hende, og til sidst dansede hun selv med 
Hr. Eriksen og Justitsraaden, men han blev svimmel. Jo- 

8 

det var rigtignok en dejlig Aften, og baade Justitsraaden 
og Alma sagde: »Farvel og kom snart igen,€ til Erederikke^ 
da vi gik hjem, for gaa maatte vi; Madam Hansen havde 
kun Raad til Køreturen derhen. 

»Det skal du ikke være ked af,< sagde Ole »for Etats- 
raaden talte meget i Søvne sidste Nat, og Meningen af, hvad 
han sagde var, at han vilde foreslaa Madam Hansen at 
flytte over til sig sammen med Frederikke, Rosentræet og 
det hele^ naar gamle Karen har faaet Pladsen i Trøstens 
Bolig.« 

»Nej,« sagde Nissen og lagde ganske højtideligt Hæn- 
derne sammen. 

Men saa blev Ole rød i Hovedet, han havde jo sladret 
af Skole, og han skal tie med, hvad Folk betro ham i 
Søvne; det staar i hans Kaldsbrev. Derfor sagde han na 
ogsaa hurtigt: 

»Farvel og Tak for god Underretning,« og gik. 

Men Nissen gik hen til Døren, tittede om i Krogen,, 
hvor Madam Hansens Paraply stod, slog den op, saa gen- 
nem Hullet, som var i den og satte den saa tilbage paa sin 
Plads, idet han munlede: »Det er dog vist umuligt andet.« 

»Bare jeg havde undersøgt Paraplyen den Aften, før det 
regnede,« men derved var jo intet at gøre. 

En skønne Dag, noget efter, stak Etatsraaden igen Ho- 
vedet ind ad Madam Hansens Dør. »Han kom,« sagde 
han »for at foreslaa hende og Frederikke at flytte over til 
sig, vel havde han endnu ikke fundet nogen Ædelsten i en 
Skruptudses Øje, som han kunde forære hende, men netop 
derfor var det ogsaa meget praktisk om hun flyttede over 
til ham, saa var hun lige ved Haanden, om han engang 
fandt Ædelstenen.« 

»Du bliver yngre for hver Dag der gaar,« sagde Justis^ 
raad Brix, nogen Tid efter at Madam Hansen var flyttet 
over til Etatsraaden og denne nikkede: »Det er Frede- 

Tikkes Skyld. Ja ved du hvad, Brix« vedblev han »jeg tror 
virkelig, at Madam Hansen maa have bragt en Lykkenisse 
med, saadan som alt trives og blomstrer hos mig i den 
sidste Tid. Det glæder mig, det glæder mig meget« sagde 
Justitsraaden. Men hvem der glædede sig endnu mere over 
Etatsraadens Ord, det var Nissen, for han havde staaet ved 
Siden af og hørt hvert Ord, der blev sagt. 

Og Dagene gik, og Aarene giede hen, men hver Dag 
forekom det Etatsraaden, som Solen skinnede ind i hans 
Stuer, hvor Roserne blomstrede, og Frederikke dansede 
om. Men naar Raabet »Æbler er godt I Frugt! Frugt I« 
lød udenfor Etatsraadens Vinduer, da kyssede Frederikke 
al Tid sin Moder og hviskede: »Kan du huske dengang?« 

Og Madam Hansen nikkede langsomt med Hovedet 
til Svar og sagde: »Ja det var dengang, aa mit søde Barn, 
vi have rigtignok haft en Lykkenisse til Huse.« 

Fattiggaardsdrengene. 



Ja, hvad skal det vel blive til, det gaar s'mend aldrig,« 
sukkede Grethe, Indsidderkonen, og rystede tungsindig 
paa Hovedet; »Tre Munde at mætte og kun to Hænder 
til at skaffe Føden, havde jeg dog bare faaet Lov at be- 
holde Jens! — nu kommer vi paa Sognet.« Stakkels Grethe! 
i fire Aar havde hun været Enke, ene om at forsørge sine 
to smaa Drenge, hvoraf den yngste var et og den ældste 
to Aar, da Faderen døde; svag havde Grethe altid været, 
og Helbredet var ikke blevet bedre fra den Tid, hun 
maatte være ene om at skaffe Alt til Huset; men det havde 
dog gaaet saa nogenlunde, medens Doktorfruen levede, 
den lille fine Kone med de klare Øjne og det store varme 
Hjerte. Men nu er hun død; — og Grethes Frygt blev til 
Virkelighed. Nøden bankede paa, aabnede Døren paa vid 
Gab og satte sig selv til Højbords i Stuen. 

— Grethe sled i det, meget mere end hun egenlig havde 
Kræfter til, men spare sig, nej, det vilde hun ikke, og saa 
ofte hun kunde, tog hun Drengene med, naar hun gik paa 
Arbejde; vide dem ene derhjemme i den lille Stue eller 
overladt til en Nabokone, det kunne gøre hende ligesom 

mere usikker til, hvad hun tog sig til. — Dog nu vare 
Roerne tagne op, og Høsten forbi, hvor skulle hun 
henvende sig om Arbejde? Omtrent alle Gaardkonerne 
havde sat Rokken paa Loftet og købte deres Lærred hos 
Købmændene, de sagde, at der nuomstunder gik saa meget 
med til Pynten, at man ikke havde Raad til at gøre Lær- 
red for at gemme hen. Nej, hvorhen Grethe vendte sig, 
var der ligesom stænget for Arbejdet; og saa en Dag hen i 
November, hvor Trækfugleskaren kom fra Nord og meldte, 
at nu blev det streng Vinter; hvor Skovfogden havde sva- 
ret hende, at man ikke for Eftertiden saadan uden videre 
kunde faa Lov at sanke Grene og Kvas i Skoven, og hvor 
Niels og Christian havde en ualmindelig god Appetit, gik 
Grethe med et tungt Hjerte op til en af Sogneraadet og 
meldte: »At nu kunde hun ikke mere, hun og Børnene 
maatte paa Sognet.« — Nu havde hun altsaa Tag over 
Hovedet, Mad, saa ingen af dem behøvede at sulte, og en 
varm Kakkelovn at stole paa i Kulden; men Friheden — 
og Hjemmet — ja, det havde hun mistet; og dog maatte 
hun være glad; thi den gode Doktor havde jo » udvirket » 
det for hende, at hun og Børnene boede ene i en Stue. 

»Og det kan vi aldrig takke Doktoren nok for,« sagde 
Grethe til ham med Taarer i Øjnene. — Han svarede 
hende rigtignok aldrig et Ord, vendte bare Ryggen til; men 
det kunne være det samme, hun vidste godt, at den stille 
ordknappe Mand var blevet helt tungsindig siden Fruens 
Død. — Grethe havde forleden hørt Skovrideren sige, at nu 
kunde man kun faa fat i Doktoren hos ham, aldrig i Men- 
nesket, men det forstod hun ikke; naa, det kunde ogsaa 
være det samme ! For det forstod hun, at han mente hende 
det godt. Hun kunde »kende paa sig selv,« at næst Vor- 
herre var der Ingen, hun stolede mere paa. Saa boede 
hun og Børnene da i den lille Stue paa Fattiggaarden, og 
Dagen gik som den kunde bedst, sommetider daarlig nok. 

Der var flere Børn end Grethes paa Fattiggaarden, og 
Børn hitte jo ofte paa »Tossestreger«; men Bestyrerens 
Kone, som var den højeste Myndighed i Fattiggaardens 
lille Rige, taalte ikke, at Sligt gik upaaagtet hen. For den 
mindste Forseelse slog hun løs i Flæng. Den første, hun 
fik fat paa, fik Smørene; var det ikke ham denne Gang^ 
blev det sagtens ham næste Gang, saa det kunde jo aldrig 
skade; og da Niels og Christian vare de yngste, fik hun 
som oftest fat i dem, uagtet de for det meste vare højst 
uskyldige i Spillopperne. Det kneb for Grethe, naar de 
kom ned til hende i Stuen, grædende og med røde Striber 
paa Kroppen, da at tænke paa, at det næppe blev sidste 
Gang de fik den Omgang, og hvor længe mon hun kunde 
trøste dem og tale godt til dem, naar de havde lidt Uret; 
det blev »daarligere« og »daarligere« med hende for hver 
Dag, alle hendes bekendte sagde ogsaa: at »Det var farligt, 
saa hun havde skæmmet sig paa det sidstel« Men »Dagen 
er jo ej saa travl. Aften bringer Hvile,« som der staar i en 
lille Sang; og Grethe kendte den, og mange andre Sange 
og gode Ord, som hun kunde søge Trøst hos, naar det 

« 

kneb; og desuden, nu lakker det jo stærkt mod Jul; Julen, 
som kalder paa alt det barnlige og milde hos store, og gør 
de smaa saa fulde af glad Forventning, at Øjnene straale og 
Fødderne danse af Glæde — . 

Og Niels og Christian, Fattighusets Børn, — ja for dem 
var Tiden før Julen ogsaa en herlig Tid, fuld af Glæde og 
Forventning. Hver Aften, naar Moder var gaaet i Seng 
— og det forlangte Bestyrerkonen, at hun skulde gøre tid- 
ligt. Lampen maatte ikke brænde længe, — fortalte hun 
dem Historier; — Julehistorier, snart om Julenisser, som 
løb om og tittede ind ad Hvermands Dør og bragte Gaver 
og Lykke med sig, eller om Nisserne som smuttede om i 
Stald og Lade; eller ogsaa handlede Historierne om rige 
Børn, som dansede om Juletræet, eller om fattige Børn, som 



43 

ogsaa eje Julens sande Glæde, den Glæde, som er ens for 
rige og fattige. 

Og Niels og Christian laa og lyttede med aabne Øjne; 
Stuen var slet ikke mørk længer; de saa alt, hvad hun for- 
talte, saa lyslevende omkring sig. 

En Aften ganske kort før Jul, da de vare komne i 
Seng, og Niels begyndte: »Fortæl saa, Moder I«, afbrød 
Christian ham med et: »Nej, sig mig nu, hvordan er Jule- 
aften? Jeg mener, hvad skal vi saa tage os til? Tror du 
ikke, Doktoren beder os til Juletræ, ligesom han engang 
gjorde for mange Aar siden — Christian var seks Aar 
gammel?« — Nej, det troede Grethe ikke; han var saa 
tungsindig, den kære Mand, at det tænkte han nok ikke 
paa; men jeg har hørt sige, blev hun ved, at der iaar 
skal være stor Stads i Kirken Juleaften, med Lys, Salme- 
sang og Granpyntning, der skal vi gaa hen. I kan tro, det 
bliver Stads! Niels, som havde været lige paa Nippet til 
at sove, satte sig med opspilede Øjne helt overende i Sen- 
gen; og Christian klemte og knugede Moderen, som om 
Løftet indeholdt Alverdens Herlighed. »Og Risengrød skal 
vi ha' til Nadver,« fortsatte Grethe, da Christian havde 
sluppet sit Tag. — »Det sagde Bestyrerkonen selv forleden, 
tænk. Julekirke og Risengrød I« Jo, der var rigtignok 
noget at glæde sig til. 

Dagen efter blev al den Herlighed paa det ivrigste 
drøftet ude paa Gaardspladsen. — Niels og Christian vare 
Hovedpersonerne, de fortalte og beskrev: — Risengrøden, 
som dampede — der kunde være en Mandel i den, og den 
som fik Mandelen, fik en Present — ; Mandel kom der nu 
ikke i den Grød, det vare de visse paa; men derfor 
gjorde dette alligevel Risengrød til en højst mærkelig 
Ret — og saa Kirken I Ja, der var noget at beskrive: 
Orgelet, Salmesangen ; — det var altsammen ganske ander- 
ledes den Aften end ellers. Moder sagde, at det kunde 

godt være Præstefruen selv vilde spille paa Orglet, — og 
hun spillede ligesom en Guds Engel, tænk bare! Og Kir- 
ken propfuld af Mennesker og Grantræer, rigtige Juletræer 
oppe ved Alteret, saa store, at de ikke kunde staa i nogen 
Stue — ja, det skulde da være i Kongens — ; og saa Ly- 
sene, de vilde straale, saa Skæret af dem lyste ud igen- 
nem Vinduerne helt ud paa Sneen; tænk bare det, at se 
Kirken med oplyste Vinduer I Alle Fattiggaardens Børn 
havde kun Øjne og Øren for de to Drenges Fortælling, saa 
ingen lagde Mærke til at Bestyrerkonen, som under For- 
tællingens Begyndelse var kommen ud fra Køkkenet nu 
standsede midt i Gaarden, maaske var der en eller anden, 
som trængte til »slaaende Beviser«. 

Og dem kunde hun altid levere, trods nogen. — »Og 
det, har Jeres Moder lovet Jer, at I skal faa at se?« spurgte 
en af de andre Drenge. »Ja, altsammen; Lys, Gran- 
træer og det hele,«^ sagde Christian begejstret. 

»Det skal blive Løgn,« tænkte Bestyrerkonen, vendte 
sig om og gik atter ind i Køkkenet; men næppe var hun 
færdig med sit Arbejde, før hun gik ned i Grethes Stue og 
med vred Stemme spurgte, hvad det var for Tossestreger, 
hun havde for: om hun kanske troede, hun saadan uden 
videre kunde tage Udgangsbillet om Aftenen. At hun rendte 
i Kirke hver Søndag, det fik være, hvad det var, naar hun 
ikke forsømte Madtiderne; men vilde Grethe have Nadver 
Juleaften, kunde hun bare sige hende, at hun skulde blive 
hvor hun var, for den blev hældt af Gryden, naar Klokken 
slog seks, og oppe i Kirken begyndte de Klokken halv seks ; 
vilde Grethe endelig derop, saa for hende gerne; men Mad 
i Utide, det vankede der ikke, hvor hun stod for Styret. 

Grethe sukked, tænkte et Øjeblik paa at sige lidt om, 
at det kunde da ikke være saa farligt, at sætte en Portion 
Grød af til hende og Børnene; men Modet svigtede hende, 
og hun svarede sagtmodig: 

»Ja, ja da; saa blive vi hjemme, her er du jo 
Regent I« 

Men det kneb for hende, da Juleaften kom. — Der 
var Julesne, og der var pyntet Kirke med Salmesang og 
Tale af Præsten. — Niels og Christian havde selv set hele 
Læs fulde af Grangrene og Juletræer blive kørt derop fra 
Herregaarden ; men da Klokkerne begyndte at kime Julen 
ind, da tog Bestyrerkonen Gryden med Risengrøden af II- 
den, satte Fadet ned paa Bordet; og vilde man ikke gaa> 
sulten i Seng den Aften, maatte man nok holde sig til, naar 
Grøden var der. 

»Jeg har noget til Eder,« viskede Grethe med en hem- 
meligsfuld Stemme til Niels og Christian, da de kom ind 
udefra. — »Nu vanker der først Risengrød; husk paa, det 
er Julegrød, den smager dog li'egodt bedre end al anden 
Grød, og saa bagefter skal I bare se. Hys! — tal ikke 
saa højt om det.« 

Drengene, som vare komne ind i Stuen med bedrø- 
vede Ansigter, de havde jo staaet og hørt paa Klokkernes 
Kimen, og set de oplyste Kirkevinduer — betragtede for- 
bavset Moderen, det var ligesom hun lo med Øjnene; hvad 
kunde det vel være, hun havde til dem? Næppe havde 
man spist færdig, før Drengene havde fat i Moderen og. 
hviskende spurgte hende ud. 

»Hys saadan løber man ikke til,« formanede Grethe. 
»Gaa nu sindigt og pænt ned ad Gangen!« — Saa gik alle 
tre ned ad den lange Gang, men udenfor Døren til deres. 
Stue stoppede Grethe. »Saa,« sagde hun, »luk nu Øjnene, 
i; og aaben dem ikke, før jeg giver Lov! Drengene klemte 
Øjnene til, og ledende én ved hver Haand førte hun dem 
ind i den lille Stue og stillede dem op med Ansigterne 
vendte mod Væggen. 

»Ikke sé,« formanede hun; — hendes Formaning var 
overflødig; — begge to klemte de Øjnene i, som om det 



46 

■gjaldt Liv og Død, ja holdt for Sikkerheds Skyld Haanden 
for. 

»Her lugter af Gran, f meldte Christian et Øjeblik efter 
i en søgende Tone. 

»Her er maaske ogsaa Juletræ i Stuen,« meldte Grethe 
til Svar; et Svar, som for Drengene indeholdt et saa uud- 
: grundeligt Dyb af Henrykkelse, at de begge to nær havde 
gjort omkring; — men lydige som de vare, nøjedes de med 
et Udraab saa fuldt af Glæde, at Grethe blev ganske blød 
om Hjertet, og smaaleende tilføjede: 

»Ja, man kan jo aldrig vide, der sker jo saa meget 
mærkeligt mellem Aar og Dag! c 

»Saa,« kom det lidt efter, »nu maa I se Stadsen, og 
»Glædelig Jul«!« 

Drengene vendte sig hurtigt om, hvilken Herlighed, 
det blinkede og straalede! — Ja, andet kunde de ikke se 
i første Øjeblik, blændede som de vare, af at have klemt 
Øjnene til; — men lidt efter, saa kom det. Paa Bordet 
var Moders Kirke-Lommetørklæde bredt ud, og midt paa 
det stod en Flaske, og i den var sat en stor Grangren; og 
paa Grenen brændte »mange,« det var vel fire Julelys, og 
;saa var der Kager og nye Trøjer til Niels og Christian. 

»Ja, der er rigtignok gode Mennesker til,« forklarede 
Grethe; »al den Stads bragte Doktorens Stuepige os i Mor- 
ges, Trøjer og Kager; — og da jeg saa sagde, at nu skulde 
I ogsaa faa Juletræ, forærede hun mig selv Lys til at sætte 
paa Træet; ja, Doktoren han er en god Mand, Vorherre 
lønne ham ! Se nu paa det altsammen, bagefter læse vi en 
Julesalme; Bestyreren kan ikke lide, vi synger, og saa til- 
sidst har jeg noget til Eder, det bedste, det allerbedste, som 
Julen bringer!« 

Trøjerne vare »svært fine,« Kagerne »li'som det bare 
hvide Sukker;« og da Glædesstormen nogenlunde havde lagt 
sig, læste Moder Salmen om Englene, som flyve ned i 

tSkjul; men da hun kom til Ordene: »Hid de flyve med 
Paradis-Grønt,« afbrød Christian Læsningen med et: — 

»Det er detic, pegende skælmsk glad paa Grangre- 
Tien. 

Og Moder nikkede, læste videre, og gav dem saa 
det bedste, Julen bringer: Jule- Evangeliet. 

»Moder,« spurgte Christian efter en lille Pause; »komme 
Englene, som sang for Hyrderne, endnu ned til Jorden 
hver Julenat?« 

»Det kan du da nok begribe,« erklærede Niels, som 
helst altid vilde være klogere end store Broder paa seks 
Aar. »Der var da ikke noget ved, saadan bare at synge 
om det!« 

»Tror du det, Moder?« gentog Christian, uden at ændse 
Broderens Svar. 

»Ja; jeg er saa vis paa, at Englene komme ned til 
Jorden hver evige Julenat«, sagde Grethe, »i Nat komme 
de saamænd ogsaa, det kan du være sikker paa, min Dreng; 
men hør, nu slog Klokken, vi maa skynde os i Seng!« 

Om Natten vaagnede Christian, det var Julenat, det 
stod klart for ham ; Julenat, hvor Englene kom ned til Jor- 
den, naar mon de kom? Mon de vare her hele Natten? 

Da hørte han noget klinge, en Gang, to Gange, det 
Aar det store bornholmske Stueur inde i Stuen; hvor det 
hlev ved, — elleve — tolv, det var Midnat! »Det var ved 
Midnatstide, vor Frelser han blev født.« Han greb sin 
Moder i Armen. »Moder,« viskede han; »hørte du Klokken 
slog tolv? Nu blev Jesusbarnet født, saa komme Englene 
ned til Jorden.« 

»Hys, snak ikke saa højt, saa vækker du Niels!« 

»Moder!« 

»Ja.« 

»Tror du. Englene ogsaa komme herind; eller tror du, 
de allerede have været her?« 

»Ja, hvem kan vide!« 

Saa laa Christian lidt stille. 

»Nej, Moder; vi havde nok mærket, hvis de havde været 
her, om vi ogsaa have sovet, men fra Klokken slog tolv 
og til nu, har de ikke været her; jeg har ligget med aabne 
Øjne hele Tiden og passet paa, og jeg har ikke set en 
eneste.« 

»Ja, men Englene skal vi ogsaa først se hos Gud!« 

»Men du kalder jo Kirken for Guds Hus, Moder, boer 
han da ikke ogsaa sommetider der?« 

»Jo, Kirken er Guds Hus.« 

»Aah, Moder, men saa kan vi jo se Englene der! Var 
det her i vor Kirke, du hørte dem spille?« 

»Jeg?« 

Ja ; du sagde jo, at Præstefruen spillede ligesom en af 
Guds Engle! Aah, Moder, skal vi gaa op i Kirken nu, hvad, 
lige nu? Saa kan vi se dem, og jeg vil ogsaa saa gjerne 
høre dem spille og synge.« 

»Nej, jeg tør ikke, selv om jeg vilde; husk paa min 
slemme Hoste; men sov nu, saa drømmer du nok om den 
prydede Kirke og Englene, som ere deroppe i Nat!« 

»Ved du, at de ere der nu. Moder?« 

»Ja, det er da en vis Vej, at Julenat maa Guds Engle 
synge til hans Ære i hvert Guds Hus paa hele Jorden;, 
men sov nu, lille Christian, vi kan ikke gaa op i Kir- 
ken nu!« 

Det kneb at bringe Drengen til Ro, men omsider sov han 
dog ind og vaagnede til en Juledag, hvor hele den foregaa- 
ende Aftens Herlighed var Genstand for hans ivrige Beskri- 
velse til alle de af Fattiggaardens Børn, som vilde høre 
paa ham. 

Og Vinter blev til Sommer og Sommer til Efteraar. 

»Naar Bladene visner, saa visner jeg med dem,« sagde 
Grethe. 

Gamle Kathrine paa Fattiggaarden mente, at det gik 
dog maaske, dersom vi fik en »naadig« Vinter; men Grethe 
fik Ret, da Bladene visnede, døde hun. 

Stakkels lille Niels og Christian! Nu vare de ganske 
ene i Verden, gamle Kathrine flyttede ned i Stuen til dem; 
hun var saa dejlig tunghør, at deres Snakken, ikke forstyr- 
rede hende; det kunde jo være nemt nok for Kathrine, men 
om hun just derved kunde siges at være særlig egnet til 
at tage sig af Børn, det var dog vel et Spørgsmaal. Dog, 
det spurgte Bestyreren og hans Kone ikke om; Drengene 
fik jo alt, hvad de behøvede paa Fattiggaarden; saadane to 
store »Tampe« skulde da heller ikke handles med, som 
om de vare Svøbelsesbørn; nej, de kunde sagtens. 

Og som Doktoren tog sig af dem I Havde han ikke, da 
Moderen døde, sendt dem hvert et helt Sæt nye Klæder; 
og holdt han ikke stille udenfor Fattiggaarden og spurgte, 
hvordan de havde det, hvis de :&traf til« at lege der, naar 
han kom forbi? 

Jo, de Fyre havde ingen Nød! 

Ja, Tag over Hovedet havde de, Føden med, og Dok- 
torens Sæt nye Klæder vare saa dejlig varme; men tage 
sig i Agt for at blive ude, til man var gennemblødt, eller 
for at gaa med drivvaade Strømper hele Dagen igennem, 
og andre Ting af samme Slags; — det gjorde de ikke; — 
og hvem skulde vel ogsaa tænkt over sligt, gamle Kathrine 
da ikke, og saa begyndte lille Niels at skrante. 

Christian gjorde sit for at passe paa ham, det havde 
han jo ogsaa lovet Moder; men det var saa svært, at passe 
nøjagtig paa! 

Han gjorde trofast, hvad han kunde; men Niels's Ho- 
ste vilde ikke gaa over, og kort før Jul maatte han blive 
i Sengen. Kathrine mente, at han havde nok »Feber imel- 
lem Hud og Kød«; men hvor den nu sad, eller ikke sad, 
den vilde ikke gaa sin Vej, men syntes snarere at blive 

værre Dag for Dag. Christian bar Maden ned til ham^ 
balancerede forsigtig ned ad Gangen med Kopper og Tal- 
lerkener, og fortalte om, og om igen alle Moders Historier,, 
men ingenting hjalp; — at Doktoren dog aldrig traf til at 
komme forbi i denne Tid, Christian turde godt have bedet 
ham se ind til Niels, naar han bare saa ham; men Dok- 
toren kom ikke, og Niels blev daarligere for hver Dag. 

Saa kom da Juleaften. Niels havde hele Dagen ligget 
i en Døs, men det var godt, mente man; — bedredes han 
nu ikke, kunde man jo da ogsaa sende Bud efter Doktoren, 
naar Helligdagene vare ovre. Christian sukkede, og veg 
ikke den hele Dag fra Broderers Seng. Da Julegrøden var 
spist, gik gamle Kathrine i Seng, hun havde hele Dagen 
haft Værk i Lemmerne; — men da hun nu »tog til« at 
slukke Lampen, bad Christian hende saa mindelig om den 
ikke kunde faa Lov at brænde, det var dog Juleaften; — 
Kathrine mente, at lidt kunde man vel have Lov til at 
spille stor, Lampen fik da brænde. 

^ Under forskellige »Aah, ja!« »Åah, ja!« krøb Kathrine 
saa i Sengen, men gøre som hun, tænkte Christian slet 
ikke paa. Saa lille som han var, havde han i Dag været 
som den Gamle — levet i Minderne — , men dog var der 
Forskel; — den Gamle lever af de mange Aars Minder,. 
Christian levede af Minderne fra sidste Juleaften: — den 
oplyste Kirke! — i Aften havde den ogsaa været prydet 
og oplyst. Klokkerne, som kimede Julen ind! — i Aften 
havde han knap hørt dem; — han syntes, det havde været 
Synd at gaa fra Niels, sommetider kaldte han dog ad ham ; 
— og saa Minderne om al Herligheden her i denne samme 
Stue forrige Juleaften: Moder — Juletræet — Trøjerne — 
aah, det altsammen! Og han tænkte og drømte, og var 
rig i Øjeblikket, rig som den gamle — ved Minderne. 

Da slog Niels Øjnene op, og løftede Hovedet lidt fra 
Puden. 

»Glædelig Juli« hviskede Christian i en indsmigrende 
Tone. »Har du tænkt paa, at det er Juleaften?« 

»Nej«, svarede den lille. 

Saa laa han længe stille, medens Christian forskende 
betragtede ham; — det var ham klart, at der var foregaaet 
en Forandring med Broderen, var han bleven bedre, eller — ? 

Christians Hjerte bankede, stakkels lille Christian I 
— Havde han været ældre, vilde han have forstaaet, at. 
Faren var forbi og Bedring indtraadt; — men for Chri- 
stian var Broderens Tavshed, og det, at han laa saa stille^ 
saare mistænkelige Tegn; — at Niels rigtig kastede sig om- 
kring i Sengen, maatte da være Tegn paa, at han havde 
Kræfter, mente Christian; — men ligge der saa længe med. 
aabne Øjne, uden at sige at eneste Ord, det kunde da al- 
drig være rigtig; — ikke saa meget, som bede om en Taar 
Vand, og saadan, som han ellers havde haft Appetit til det ; . 
— han var vist meget syg; — • endelig dristede han sig til 
at lægge sin Haand hen over Broderens, den var ganske 
klam I — nej, hvor Niels maatte være syg, ellers plejede 
han da altid at være saa varm. 

En Stund endnu laa Niels stille, saa sagde han halvt 
højt: 

»Naar Juleenglene kommer herned i Nat, saa beder jeg 
dem tage mig med, jeg vil op til Moder I« 

Christians Hjerte stod næsten stille. 

»Det maa du ikke, Niels,« sagde han bønligt, »saa er 
jeg jo ganske ene.« 

»Saa kan de tage dig med,« sagde den lille i en for- 
nærmet Tone. 

Christian svarede intet; — hvad skulde han gøre, om 
nu Englene tog Niels med, men det maatte de ikke; — 
dersom der nu, nu lige straks, gik Bud efter Doktoren. 

Han rejste sig op, og gik hen til gamle Kathrines Seng, hun. 
sov fast, og Christian vidste, at det var ugørlig at faa hende 

'vaagen; — om han gik til Bestyrerens, de vare i Seng, og 
der blev ikke sendt Bud efter Doktoren, det vidste han; — 
om han selv [hentede Doktoren? Han turde ikke, hvad 
vilde de allesammen tænke? Baade han og Niels bleve 
vist jagne bort fra Fattiggaarden, og hvor skulle de saa hen? 
Men Englene, Julens Engle I — de vare jo i Kirken i 
Nat, ved Midnatstid; — der — hos Gud, — i Guds eget 
Hus kunde han se dem, og de ham; — og han kunde 
bede dem, bede dem paa sine Knæ, at Niels maatte blive 
rask. I et Nu var Huen nede af Knagen, og Halstørklædet 
l)unden om. Niels, som havde fulgt Broderen med Øjnene, 
løftede Hovedet i Vejret og spurgte halvt højt: 

»Hvor skal du hen?« 

»Jeg kommer straks igen, lige straks,« forklarede Chri- 
stian hurtigt. 

»Men jeg er sulten, og vil ha' Mad,« sagde den lille. 

Christian hentede et Stykke Hvedekage. 

»Du ryster paa Haanden,« meldte Niels fornærmet, 
»hvorfor gør du det?« 

»Lig nu stille, til jeg kommer igen,« bad Christian. 

Saa var han ude af Døren, fo'r ned igennem Gangen, 
og ud i Vinternatten. 

Det blæste koldt og stærkt, af og til førtes Sneen højt 
i Vejret og føg hen over ham, han mærkede det næppe. 
Vejen til Kirken kendte han godt, han havde jo saa ofte 
:gaaet den om Søndagen med Moder; desuden var det Maa- 
neskin i Aften, saa han sagtens kunde se den, men hvis 
Porten nu var lukket? 

Aa, Skolelæreren glemte saa ofte at lukke den, desuden; 
nej, den kunde ikke være lukket, men hvis den nu allige- 
vel var det? — Det gjorde ikke noget, saa krøb han over 
Muren I Endelig naaede han op til Kirken; om han havde 
været længe undervejs, han vidste det ikke ; om han havde 
mødt nogen, han havde slet ikks tænkt paa det! Havde 

han havt Tanke for noget andet end Niels, maatte han 
have lagt Mærke til, at han nær havde løbet lige imod en 
Mand ved Kirkegaardsporten. Var Laagen aaben? Den 
Tanke fyldte ham helt, han greb om Haandtaget; jo, Laa- 
gen var aaben ; og som en beruset tumlede han ind ad den, 
og løb hen mod Kirken; ogsaa Døren her var aaben, og 
hurtigt gik han ind og forsvandt i Vaabenhuset. 

Manden, som han nær havde løbet overende ude ved 
Muren, standsede, og saa forbauset efter Drengen; som et 
Lyn fo'r Tanken om de mange Penge, som i Aften vare 
lagte i Kirkebøssen gennem hans Hoved ; at Skolelæreren 
ofte glemte mere, end han burde, den Sag var kendt nok; 
og uden at betænke sig, drejede^ ogsaa han ind ad Laagen^ 
og gik hen imod Kirken. 

Christian var naaet ind i Vaabenhuset; her standsede 
han; her var saa dejligt lunt, og hvor her lugtede af Gran! 

— langtsomt, med Huen i Haanden, gik han igennem Vaa- 
benhuset og ind i Kirken. Mon Englene allerede vare komne, 
eller kom han for sent? Nej, det var umuligt, men blot 
de snart vilde komme I — han rystede, saa han næppe kunde 
staa paa Benene; hvor her dog ogsaa var stille, og hvor 
her lugtede dejligt af Juletræ! Og hør, hvad var det? — 
1, 2, 3, 4 — det var Kirkeuhret, som slog 12, nu kom Eng- 
lene. Blodet susede for hans Øren; det sang og klang, og 
se, hvor det blev lyst oppe i Koret! — det kunde muligt 
være Maanen; nej, nu kunde han se noget hvidt deroppe 

— lige over Altret — , det var slet ikke en af de udskaarne 
Engle; nej, nej, det var en af Julenattens Engle; nu kom 
de, nu var Hjælpen nær! — Og hør, hvor det sang og 
klang omkring ham! — hele Kirken blev fyldt af de høje 
og dybe Toner, og hør nu, hør! — hvor de smældtede 
sammen til en Tone af vidunderlig Skønhed saa ren, saa 
dejlig! — Og lille Christian faldt bevidstløs om — . 

Da løftede to stærke Arme ham op, og Doktoren bar 

ham varsomt hen til en af Kirkestolene, og lagde ham 
ned der. 

»Herregud, c sagde han halvt højt, idet han bøjede sig 
ned over Drengen, »det er jo lille Christian! Hvad mon 
det skal betyde?« 

I det samme slog Drengen Øjnene op. 

»Englene, Englene! — Aah Gud, har de været her, 
niedens jeg sov?« mumlede han klagende, idet han stivt 
betragtede Doktoren. »Har de været her?« 

»Jeg forstaar dig ikke, min Dreng.« 

»Aah, jo! Moder sagde, de vare her Julenat; og nu 
vilde jeg bede dem hjælpe til, at Niels maa leve.« 

Doktoren trak sin Overfrakke af, svøbte den tæt om 
Christian, og satte sig selv ned med den endnu halvt be- 
vidstløse Dreng paa sit Skød. Saaledes sade de en Tid 
ganske tavse, Christian græd stille. Doktoren saa alvorlig 
frem for sig; det var næsten, som han rent havde glemt 
Christian; dog nej, hans Tanker vare paa en Gang saa fra- 
værende, og saa nærværende. 

Grethes Ord: »Kunde jeg, saa sendte jeg en Engel fra 
Himlen for at trøste Doktoren!«, bleve med ét saa levende 
i hans Hjerte; og han førte Tanken videre; og den blev 
saa varm og stærk, at hans Stemme, trods at han talte 
ganske sagte, lød saa indtrængende og blød, da han ende- 
lig begyndte: 

»Ja, min lille Dreng; Englene vare her, medens du sov; 
men jeg har Bud og Hilsen fra dem, at du og jeg skal nu 
straks — i Nat — følges ad til Fattiggaarden, saa vil de 
maaske hjælpe mig at kurere Niels!« 

Overrasket og straalende af Lykke, gjorde Christian 
en Bevægelse som for at rejse sig op, men Doktoren holdt 
ham tilbage. 

»Englene sagde mere, min lille Dreng, de sagde til mig 
ganske klart og bestemt, at det var Vorherres Vilje, at du 

og Niels skulde flytte fra Fattiggaarden den Dag i Morgen, 
og for Fremtiden være mine Drenge ; kan du huske, at din 
Moder en Dag ønskede Doktoren en Engel, som kunde trø- 
ste ham, fordi han var saadan en stakkels, bedrøvet Mand? 
Nu før sagde Englene til mig, at to rigtig gode Drenge ere 
næsten ligesaa gode som en Engel; og derfor véd jeg ogsaa, 
at din Moder vilde givet sit Minde dertil I« 

Og Niels blev atter sund og rask, og »sikken han tri- 
vedes,« sagde den gamle Kathrine; han og Christian, de 
kunde sagtens, saadan at blive forfremmede til Doktorbørn ! 

Og Doktoren? Ja, han fik igen Smil om Munden, og 
var til at faa fat i som Menneske, men aldrig gik han og 
hans to Drenge i Seng nogen Julenat, før de havde gen- 
taget Englenes Ord: 

»Ære være Gud i det Høje!« 

Kancelliraaden. 



Det var en Aften først i April. I Doktor Helms Dag- 
ligstue var der allerede halvmørkt, men dog tænkte 
hverken Doktoren eller hans Kone paa at faa Lampen 
tændt, dertil var de altfor optagne af at tale sammen. 

Endelig rejste han sig og spurgte: »Skal jeg endnu 
en Gang læse Onkels Brev for dig?« og uden at vente paa 
Svar, gik han med Brevet i Haanden, hen til Vinduet og 
begyndte : 

»Min kære Brodersøn! Jeg har hørt, at du og din 
Kone agte Eder til Paris, men at I ikke ved, hvor I 
skulle anbringe Eders Dreng, medens I ere borte. 

Lad ham komme til mig, Jomfru Madsen og jeg skal 
nok passe paa ham ; men jeg siger paa Forhaand, bagefter 
vil jeg intet Vrøvl have om, at han enten er bleven 
forkælet eller ikke vel behandlet. For Resten trænger 
jeg ogsaa særlig i Øjeblikket til at faa noget at be- 
skæftige mine Tanker med, jeg er nemlig raget uklar 
med Kancelliraad Laub, du husker ham nok, han bor 
paa den anden Side af min lille Skov. Som al Aarsag 

til Strid, er denne ogsaa noget Vrøvl, men da det er 
ham, som har Uret, kan jeg ikke godt være den, som 
gør det første Skridt, uagtet jeg savner ham svært. 

Som du maaske kan huske, har han og jeg gennem 
en lang Aarrække mødtes to Gange om Ugen og spil- 
let Dam sammen. 

Lad mig saa med Omgaaende vide, om jeg faer 
Drengen, c 

Doktoren foldede Brevet sammen og spurgte: »Sig mig 
Ida, hvorfor er du egentlig bange for at modtage Onkels 
Tilbud?« 

»Jeg kender saa lidt til ham, og de faa Gange, jeg har 
set ham, har han altid forekommet mig at være en hæftig 
Mand. Sæt han blev ked af Drengen, længe før vi kom 
hjem!« 

»Men jeg kender ham fra mine Drengeaar, naar vi 
sammen med Fader besøgte ham i Ferien, og ved hvor 
god han i Grunden er. I de senere Aar, har Onkel og jeg 
jo haft saa lidt med hinanden at gøre, men et ved jeg med 
Bestemthed om Onkel; faar han ikke Svar med Omgaaende, 
tager han ikke mod Drengen; men nu kan du jo tænke 
over det til i Morgen.« 

Den næste Dag havde Fru Helms tænkt færdig, før 
Posten kom, og Doktoren skrevet til Proprietær Helms og 
takket ham for hans Tilbud; Fritz vilde være at afhente 
paa Jernbanestationen Fredag otte Dage. Lille Fritz hørte 
meget alvorlig efter, da Forældrene, nogle Dage førend han 
skulde rejse, fortalte ham, at den kære, rare Onkel Karl 
vilde have baade ham og Hansine Barnepige i Besøg, medens 
Fader og Moder var borte, han bemærkede kun med ufor- 
styrrelig Alvor, da Forældrene tav: »Jeg kunde godt blive 
herhjemme, for Ane Kokkepige siger, at Kancelliraaden, 

som bor her oven paa, gerne vilde laant mig, medens I 
var borte.« 

Helms lo: »Naa, saa du er gode Venner med Kancelli- 
raaden, det er nok mere, end stakkels Onkel Karl er; 
hvem skulde tro, man kunde brænde sine Fingre saa slemt 
paa en skikkelig Dam.« Den fastsatte Dag holdt Vognen 
for Døren hos Doktor Helms og rullede et Øjeblik efter 
rask henad Landevejen med Fritz og en Pige; en Times 
Tid efter sad de i Jernbanekoupeen og brusede ad Vibro- 
gaard til. 

Det havde knebet for Fritz at sige »Farvel« til Fader 
og Moder, men da de havde lovet ham at komme meget 
snart igen, og Fritz kun var otte Aar, tænkte han ikke dybt 
over Livets Tilskikkelser, og da Hansine et Par Gange 
undervejs havde sagt, at holdt han ikke snart op med at 
græde, troede hun nok ogsaa, hun rejste til Paris, mente 
Fritz, det var klogest at tørre sine Øjne. 

Det endte derfor med, at Onkel Karl, da de mødtes 
nede paa Stationen, sagde: »Goddag« til en smilende, for* 
nøjet, lille Fritz. 

»Jeg maatte da selv ned og tage imod dig,« forklarede 
han, tog Fritz paa Armen og bar ham ud paa sin Vogh, 
greb Tømmerne og lod saa »de Graa« trave ud. Jomfru 
Madsen stod i Døren, og Forvalter Petersen nedenfor Trap- 
pen, da Vognen svingede ind paa Vibrogaard. Mage til en 
Genstand som den smaa Fritz, var rimelig ikke før set der 
paa Stedet. 

»Naar man nu bare kunde faa nogen Nytte af den 
Knægt,« bemærkede Petersen filosofisk. 

»Nytte, men hvad mener De dog?« 

»Aah, jeg tænkte paa den tossede Kurre, der er kom- 
men paa Traaden mellem Proprietæren og Kancelliraaden ; 
Børn kan undertiden bruges som Mellemmænd, uden selv at 
ane det.« 

»Ork! Petersen! man skulde tro. De selv var et Barn ; 
nej afret De Deres Fugl og Deres Hund! Afrette Frits — 
nej, hvad tænker De dog paa?« 

I det samme svingede Proprietærens Vogn ind gennem 
Porten, og et Øjeblik efter blev den smaa Fritz viklet ud 
af alle Sjalerne og paa Onkels Karls Arme baaret ind i 
Huset. Neppe var Frokosten spist førend Onkel befalede: 

»Ud i Luften med Drengen, for ser De, Madsen, vi 
maa skaffe Fyren Kød paa Kroppen og Kulør i Kinderne^ 
at de kunne lign« Paaskeæg, der ere farvede i Løgskaller. 

Gør de ikke det, naar hans Moder igen faar ham at 
se, tror hun, vi have mishandlet ham. 

Altsaa, March! forstaar De.« 

Jo, Madsen baade hørte og forstod saa fuldstændig, at 
hun uden at sige et Ord bandt et Sjal om Skuldrene, stak 
i et Par Tøfler og derpaa erklærede sig parat til at følge 
med Fritz. 

»Naa, min rare Dreng, hvor skal vi saa gaa hen,« 
spurgte hun, da de var kommet udenfor. »Lad mig nu se,, 
jeg tror, vi først vil gaa ned i Haven.« 

Men noget efter viste Madsen sig atter paa Gaards- 
pladsen med Fritz, og her løb hun til sin store Glæde paa 
Petersen. 

» Aa hør,« begyndte hun, saasnart hun fik Øje paa ham,, 
»tag De Dem nu af Drengen, jeg viste ham om i Haven, 
men det var nær gaaet rent galt; han vilde ind i Plænerne 
og plukke Violer. Endelig fik jeg ham da trukket derfra 
og fandt saa paa at vise ham Mælkekælderen, men der 
vilde han pjadske i Bøtterne med Hænderne. — Nu kan 
De forsøge, Petersen.« 

Forvalteren var øjeblikkelig parat. 

»Den Fyr maa vist gøre alt, hvad han har Lyst til, her 
paa Gaarden,« bemærkede han blot tørt, tog saa Fritz ved 
Haanden, og et Øjeblik efter var de paa Vej til » Pullehønen «, 

som laa paa Æg, der om to Dage vilde forvandles til le- 
vende Kyllinger. Det kunde Fritz bruge. 

»Ja, har du Smag for den Slags, er det nok bedst, du 
ser Hr. Andrik og Fru Andrikke med det samme,« mente 
Petersen; bagefter gik de til Lænkehunden Rolf, der var 
saa skikkelig, at han lod Hønsene æde af sit Trug, men 
vilde Fritz klappe ham, maatte han endelig huske først at 
tale med Petersen herom, for Rolf betroede altid ham, naar 
der kom Bidelyst over ham. Men just idet Fritz nu skulde 
prøve at klappe den store, laadne Hund, standsede han 
pludselig, thi lige henimod dem, ildrød i Hovedet og med 
Vingerne skurende imod Stenbroen, kom den kalkunske 
Hane. 

»Er det ogsaa et Dyr?« spurgte Fritz med stirrende 
Øjne. 

»Javel er det saa; det er, hvad Jomfru Madsen kal- 
der en Konsistorialraad, Folkene en kalkunsk Hane, og jeg 
en Kancelliraad, men det Ord skal du nu ikke sige, naar 
din Onkel hører derpaa; for hører han nogen sige det,, 
bliver han daarlig.« 

»Det Navn kan jeg alligevel bedst huske, for jeg kender 
selv en Mand, som' hedder Kancelliraaden.« 

»Jasaal« lo Petersen »men kom nu og hjælp mig, at 
vi lo kan jage den Fyr ud af Gaarden, og naar det er 
besørget, kan jeg vise dig Haven og Skoven, midt inde i 
den er en lille Dam, hvortil Hr. Andrik, Fru Andrikke og 
Kancelliraaden gør Skovtur om Sommeren.« 

»Er det den Dam, man kan brænde sine Fingre paa?« 
spurgte Fritz. 

»Ih nej, det er jo Vand.« 

»Ja, men Fader sagde, at Onkel Karl havde brændt 
sine Fingre paa en Dam.« 

»Naa saa det sagde din Fader; ja, gaa du nu bare 
med mig.« 

Der gik ikke mange Dage, før Fritz følte sig som 
hjemme paa Vibrogaard; hans Moder vilde undret sig, om 
hun havde set det. Frejdig stormede han ind i Onkel 
Karls eget Værelse, den Helligdom, som Gaardens Hus- 
mænd, Karle og Piger kun betraadte paa Hosesokke. Under 
Spøg og Latter sprang han hver Morgen ud af Sengen for 
med Smil om Munden at lægge sig i den om Aftenen. 

Kort sagt, alt tegnede til at gaa nok saa herligt, indtil 
Fritz en skønne Dag mødte op ved Middagsbordet med 
højtidelige Lader og røde Øjne. Onkel Karl lod som ingen- 
ting, men paalagde efter Bordet Madsen paa det bestem- 
teste at faa Aarsagen at vide, dog da hun ved Thetid, for- 
sikrede, at han slet ikke svarede, hvor meget hun saa 
spurgte, bestemte Proprietæren sig til selv at foretage et Storm- 
angreb. 

»Naal hvad er der saa i Vejen,« begyndte han, saasnart 
han havde lukket Døren og var ene med Fritz: »sig det 
kun til din Onkel; vi to maa jo holde sammen i tykt og 
tyndt.« 

»Ja, men jeg tør ikke sige det Ord, for saa bliver du 

»Hvad kan det være for et,« grundede Proprietæren 
»sig det kun; Ord slaa ingen Mand ihjel.« 

Opmuntret af Onkels frejdige Tone løftede Fritz Ho- 
vedet og hviskede: »Kancelliraaden«. 

Proprietæren rynkede Panden: »Bliv ved; Kancelli- 
raaden, hvad han?« 

Men nu gav Fritz sig til at græde. 

»Han var saa ond, saa ond imod mig i Dag. Jeg kom 
løbende over Gaarden, lige idet han kom ud fra Skoven; 
jeg gjorde ham da ingen Fortræd, vel? — drillede ham slet 
ikke, — men han gik alligevel hen imod mig: »du tør ikke,« 
sagde jeg, for jeg kunde se, han vilde slaa, »du tør ikke, 

for jeg er Onkel Karls Dreng,« men saa blev han først 
rigtig gal.« 

»Det vil jeg tro; han taaler ikke den mindste Modsi- 
gelse, men hvad saa mere? Slog han?« 

»Nej Onkel, for jeg løb fra ham,« 

»Ja, ja, ved denne Lejlighed var det jo godt, men for 
Resten holder jeg ikke af, at en rask Dreng smøre Haser. 

»God Nat,« og Onkel Karl gik lige ind i Dagligstuen 
og fortalte Historien med saadan Fynd og Klem, at han 
nær havde taget Livet af Madsen, saa forskrækket blev hun. 

Men da Stormen saa nogenlunde havde udraset, sagde 
Petersen : » Det lader dog altsaa til, at Kancelliraaden igen 
begynder at faa sin Gang herover ad.« 

Proprietæren drejede sig hurtigt omkring og saa stivt 
paa Petersen. 

»Proprietæren maa undskylde, men jeg kom til at høre 
det hele,« sagde Forvalteren, »og hvis jeg tør sige min Me- 
ning, saa er den Historie alligevel ikke ganske at forstaa 
paa den Maade, Proprietæren mener.« 

»De maa meget undskylde, «fo*r Proprietæren op, »men 
denne Gang ved jeg bedre Besked end De.« 

»Naturligvis Hr. Proprietær, men jeg synes blot, det 
vilde være glædeligt, om Kancelliraaden igen kom herover.« 

»Ja, dersom han kommer for at gøre mig en Undskyld- 
ning, — det er en anden Sag, — men kommer han for at 
banke Drengen, — banke Fritz — .« 

»Hm! jeg har nu mine egne Tanker om den Ting,« 
mumlede Petersen halvhøjt: »men,« tilføjede han højt: »har 
Kancelliraaden været her ovre i Dag, finder jeg det allige- 
vel glædeligt, det er dog altid en Begyndelse.« 

Hr. Helms vendte hurtig Bladene i sin Bog skottede 
til Bordet, hvor Damspillet stod, ikke fri for at være lidt 
støvet, og sukkede. 

Det lod heldigvis til, at Gaardsdagens Forskrækkelse 

helt var forvunden, da Fritz vaagnede næste Morgen; med 
straalende Øjne løb han ud i Gaarden, hvor han et Øje- 
blik efter saas at vandre med Petersen, og længe havde 
de ikke spadseret sammen, førend Forvalteren i al Hemme- 
lighed havde holdt skarpt Forhør over Gaardsdagens sør- 
gelige Hændelse og efter at dette var endt, ja — saa kunde 
Petersen sat en Trumf paa, at nu vidste han bedre Besked 
end selve hans Husbond og Herre. 

»Men lad bare Proprietæren tro, at det er den virke- 
lige Kancelliraad, som har været her,< tænkte han fornøjet. 

Pludselig faldt der ham noget ind; han kaldte Drengen 
til sig og sagde: 

»Hør min Dreng, spøi^er din Onkel videre om denne 
afskyelige Historie, saa sig bare, du vil ikke tale mere om 
den, han kan alligevel ikke taale det. c 

Og Dagene gik. Træerne knoppedes, Fuglene sang og 
Fritz lo fremdeles Dagen lang, kort sagt, alting frydede sig 
paa Vibrogaard, alt, undtagen Ejeren selv. Det kunde ikke 
skjules, han savnede sin gamle Ven. Et Par Gange havde 
han forsøgt at »pille mere ud af Fritze om hans og Kan- 
celliraadens gaadefulde Møde. Men Drengen bevarede paa 
dette Punkt en haardnakket Taushed, og da det at om- 
gaas Børn just ikke kunde siges at være en fremtrædende 
Egenskab hos Hr. Helms, naaede han ikke langt ad den 
Vej. Nej, saa havde Forvalter Petersen mere Held med sig. 

Han havde jo nu ogsaa engang lovet sig selv, at Kan- 
celliraaden og Proprietæren skulde blive Venner igen, og 
Petersen var ikke den Mand, der opgav en Sag paa Halv- 
vejen. 

En otte Dages Tid senere sagde Fritz en Aften, efter 
at Petersen først ivrigt havde blinket til ham: »Du kan 
tro, Onkel Karl, at Kancelliraaden er bleven rar i den sid- 
ste Tid.« 

Proprietæren lagde forbauset Kniv og Gaffel fra sig, og 
Fritz fortalte: 

»Rigtig skikkelig, bare du ogsaa kunde lide ham. c 

Her blinkede Petersen, at nu skulde Fritz holde op, 
men det var ikke saa nemt at faa ham standset, som det 
havde været at faa ham til at begynde. 

»Jeg er slet ikke mere bange for ham, om han ogsaa 
er rød i Kammen,« blev han ved. 

Her brast Proprietæren i en høj Latter, medens Peter- 
sen i en bestemt Tone sagde: 

»Nu slog Klokken 9, skynd dig dog i Seng, Fritz.« 

»Har Kancelliraaden oftere været her paa Gaarden i den 
senere Tid?« spurgte Helms Forvalter Petersen, men inden 
denne kunde svare, vendte Fritz, som allerede var naaet 
hen til Døren, sig om og udbrød ivrigt : 

»Han var her i Dag, Onkel Karl, men da han havde 
staaet lidt og pludret, vendte han sig og gik ad Skoven 
til, Petersen sagde, at han længtes vist efter sin Dam.« 

Men næppe havde Drengen talt ud, før Proprietæren 
for op fra Bordet med et saadant Rabalder, at Fritz i en 
lynende Fart slog Døren i efter sig, og Jomfru Madsen og 
Forvalteren nær var gaaet bagover af Forskrækkelse. 

Resten af Aftenen var Hr. Helms paafaldende urolig, men 
da Forvalteren rejste sig med et »Godnat,« sagde han plud- 
selig : 

»Om jeg nu til en Forandring gik over i Kancelliraad 
Laubs Gaard i Morgen?« 

Og Petersen svarede: 

»Det var netop, hvad jeg mente, Proprietæren burde 
gøre.« 

Og Hr. Helms gik. 

»Nu gaar din Onkel ogsaa ad Skoven til for en Dams 
Skyld,« forklarede Petersen. 

En Times Tid efter stod Helms atter i sin egen Stue 

og fortalte Jomfru Madsen, at hun maatte belave sig paa 
varm Aftensmad, for Kancelliraad Laub kom Kl. 7. 

»Men hvorledes er dog det gaaet til?« 

»Aa, jeg var næppe kommen ud paa den anden Side 
Skoven, før jeg mødte Laub, han stod ved sin Havelaage; 
jeg standsede, han aabnede Laagen og sagde : 

»Da jeg antager, Proprietæren kommer her for at be- 
søge mig, saa — ,« ja, saa talte vi jo ikke mere om den 
Ting, men i Aften vil jeg drikke hans Skaal og takke ham, 
at han først kom her; noget hæftig blev jeg jo ved Dam- 
spillet den Aften, men Ret havde jeg. 

Om Aftenen paa Slaget 7 hængte Kancelliraad Laub 
atter sin Overfrakke paa dens sædvanlige Knage i Proprie- 
tærens Entré og gik saa ind i Dagligstuen, hvorfra han 
kort efter førtes ind til det festligsmykkede Bord. Lidt 
efter slog Proprietæren paa sit Glas: 

»Han vilde foreslaa en Skaal for sin gamle Ven, Kan- 
celliraaden, og han vilde derpaa sige, at han var inderlig 
glad over igen at se ham hos sig, og desuden vilde han 
bringe ham en Tak, fordi han var den, som bogstavelig 
talt havde gjordt det første Skridt til Forsoning ved at 
vise sig i hans — Proprietær Helms — Gaard.« 

Men herimod protesterede Kancelliraaden. 

Æren for at have gjordt det første Skridt tilkom ene 
Hr. Helms: »Ja, ja« lo denne: « protester De kun, men jeg 
har Vidner paa, hvad jeg siger; ikke sandt Fritz; du har 
ikke en, men flere Gange set Kancelliraaden her i 
Gaarden?« 

Fritz, som sad med Munden fuld af en stor Klat Syl - 
tetøj, sank i en Fart det Hele og forsikrede : 

»Jo, det har jeg; første Gang kom han lige ud af Sko- 
ven, aa, han var saa gal, saa gal, ganske rød i Hovedet.« 

»Hvad mener Drengen?« mumlede Kancelliraaden, men 
Fritz fortsatte: 

»Du skulde bare have set ham, Onkel, han rejste Halen 
lige i Vejret og gik løs paa mig.« 

Kancelliraad Laub saa om mulig endnu mere forbav- 
set ud, Helms var ganske stum og stakkels Petersen blin- 
kede fortvivlet hen til Drengen og gjorde flere Forsøg paa 
at sparke ham, da under Bordet Jomfru Madsen pludselig 
faldt i med et: 

»Ork, kan Proprietæren ikke forstaa, Drengen taler jo 
om den kalkunske Hane; »Konsistorialraaden«, som jeg 
kalder den; har Proprietæren aldrig hørt, at Petersen har 
døbt den: »Kancelliraaden.« 

Hvad Enden paa Historien vilde være bleven, er van- 
skelig at sige, hvis Fritz ikke paa dette Tidspunkt havde 
opdaget Petersens Øjne stift fæstede paa sig, med et saa- 
dant Udtryk, at han øjeblikkelig stak i at brøle saa ved- 
holdende, at Jomfru Madsen tilsidst maatte føre ham ud 
af Stuen og i Seng. 

Efter Bordet tog Forvalter Petersen Damspillet frem, 
og aldeles som sædvanlig satte de genfundne Venner sig 
atter paa deres gamle Pladser, og fem Minutter efter lød 
igen Brikkernes fornøjede Raslen; men da Toddyen var 
kommen ind, tog Proprietæren sit Glas: 

»Skaal, Petersen« sagde han muntert: »De er alligevel 
en Stadskarl.« Men da Spillet igen begyndte, listede Peter- 
sen sig ind til Fritz: 

»Sover du?« 

»Nej,« lød det klagende fra Sengen. 

»Du skal ikke bryde dig om mine Øjne ved Thebor- 
det,« hviskede Petersen: »sov du nu bare, og naar din 
Fader og Moder hente dig paa Onsdag, skal jeg fortælle 
dem, at det var rart, vi fik dig herud paa Vibrogaard, for 
du har været os til megen Nytte.« 




'YTTTVrr^TTTTTTTTTTTTfTfTTTTf^ 



Skovrider Møllers Humør. 



Skovrider Møller var en udmærket Mand, og med et 
Humør, der kunde tage første Præmie paa hvilken Ud- 
stilling, det skulde være. Og han var en lykkelig Mand, 
der elskede sin Virksomhed, sit Hjem og fremfor alt sin 
milde, unge Kone og sin tolv Åar gamle Datter, Margrethe. 
Og somme Tider var han, hvad hans Kone kaldte en 
indbildsk Mand, indbildsk af alle sine Bøger og Blade om 
Opdagelser og Opfindelser, sin Telefon, Skrivemaskine og 
alt muligt af den Slags. 

»Men,€ sagde Fru Møller en Dag, 9Lad nu min Mand være 
den, han er, han er god nok, men det farlige ved hans Syg- 
dom er kun det, at den smitter. Stod Margrethe ikke igaar og 
fotograferede mig, netop som jeg løftede Kjolen i Vejret og 
hvinede af Skræk for Gasen? Og maalte og synede hun 
ikke Entreen i Dag for, om der var Plads til en Elevator. t 

Og Skovrideren tog sin Kone om Livet, lo og sagde, 
hun havde altid Ret, naar hun ikke havde Uret.« 

Jo, Møller var en lykkelig Mand. »Hvis noget kan 
sætte mig i daarligt Humør,« paastod han, »skulde det 

være, om en plukkede af mine Roser eller nappede af mine 
spanske Kirsebær.« 

»Humøret holder endda,« lo hans Kone. 

»Tror du,« spurgte han drillende. 

»Skal vi vædde?« spurgte hun. 

»Top, det er et Ord, sker Ulykken, at jeg endda er i 
godt Humør, betaler jeg en Krone.« 

»Bliver Humøret til anden Præmie, betaler jeg Kronen,« 
sagde hun. 

Saa lo de begge, og Møller gik ud og klippede den 
kønneste Rose af til sin Kone, saa kunde hun da i hvert 
Fald ikke komme til at betale for den. 

Dog, foruden at være en lykkelig Mand, var Møller 
tillige en god Mand, der holdt af at dele sin Lykke med 
Slægt og Venner, derfor myldrede der ogsaa med Gæster 
i Skovridergaarden, naar Sommerferien begyndte, og blandt 
de, som kom, var Tante Clara med Mand og Børn altid 
selvskrevne. Ogsaa til denne Sommerferie ventedes hun, 
og endelig bragte Posten Brev. 

»De komme, Grethe! Hører du?« raabte Møller ud 
fra sit Værelse til Grethe, som gik i Haven. »I Morgen 
kommer Frantz og lille Hermann, Tante Clara selv kommer 
senere.« Hvor Grethe fik travlt I Først gav hun et højt 
Glædeshop, og saa gik det i flyvende Fart ned til »Mar- 
grethelyst«, et nydeligt lille Havehus, hun havde faaet i 
Julegave af Fader og Moder. Det indeholdt baade Daglig- 
stue og Køkken med Komfur og mange andre Ting, og 
udenfor havde hun en lille Have og Udsigt til, ja Nabo- 
skab med Faders elskede spanske Kirsebær. Og Grethe 
børstede Sofa og blankede Komfur, saa hun selv var ganske 
sort i Ansigt og paa Hænder, da hun endelig var færdig. 

Næste Formiddag kørte Lars til Stationen efter de to 
Drenge, og da han en Timestid efter svingede for D«(ren 

med dem paa Vognen, var det vanskeligt at sige, hvem 
der var gladest, Værten eller Gæsterne. 

Faa Minutter efter vare de tre Børn allerede paa Vej 
til »Margrethelyst«, da Skovriderens Stemme kaldte dem 
tilbage. 

»Man stiller først til Parade,« kommanderede han. »I 
maa more eder med at krebse, løbe over Plænerne, spadsere 
og lege,« begyndte han saa, »men det siger jeg, ingen Plukken 
af Roserne og ingen Nappen af de spanske Kirsebær. March !« 

Faa Minutter efter var Margrethelyst naaet; nej, hvor 
her var meget at se I Hermann, som vilde være Arkitekt, 
fik travlt med at se Bygningen efter, medens Frantz, som 
endnu ikke havde bestemt sig for nogen Levevej, med lige 
Interesse undersøgte alt, hvad der fandtes. 

»Men nu skal jeg vise eder det allerbedste,« erklærede 
Grethe tilsidst. 

Hun bøjede sig ned og trak noget frem, som fandtes 
inde under Sofaen, og et Øjeblik efter satte hun en stor, 
brun Kasse paa Bordet. 

»Det er et Fotografiapparat,« sagde hun stolt. »Hus 
og Have fik jeg til Jul, dette til min Fødselsdag.« 

»Kan du fotografere os?« 

»Paa en Prik, jeg tc^ Moder igaar, jeg kan tage eder 
i et Øjeblik,« og Grethe trak Plader ud og ind og holdt 
Foredrag for de beundrende Fætre. 

Da alt var efterset inde, gik man udenfor. Haven 
maatte da ogsaa undersøges. 

»Jo, mine Roser maa I heller ikke tage, men se dog, 
hvor der er mange. Bær paa Faders spanske Trær,« fort- 
satte hun begejstret, og pegede op mod dem. »Vi faar 
af Bærrene«, vedblev hun, men vi maa ikke selv plukke 
dem. Saa, rør dem ikke.« 

»Det manglede blot,« erklærede begge Drengene, »nej, 
vi skal nok holde vore Fingre fra dem.« 

6* 

Solen havde skinnet, da Drengene kom til Skovrider- 
gaarden, og Vejret vedblev at være dejligt, saa neppe havde 
Grethe og hendes to Fætre om Morgenen drukket deres 
The, før de skyndte sig ud i Haven. 

»I Dag maa vi begynde med at rive i din Have, c 
foreslog Frantz en Morgenstund omtrent otte Dage efter, 
at de vare komne; men da de nu sammen naaede ned 
til »Margrethelyst«, saa de, at de ikke vare de første til at 
faa den Ide, lille Herman stod her allerede med Riven i 
Haanden, stirrende ud i Luften. 

»Bare han ikke ser paa de spanske Kirsebær,« hviskede 
Grethe, men Herman gav sig nu til ivrigt at rive og raabte 
til de andre, at de vare" nogle rigtige Sinker. Saa rev, 
lugede og vandede de i Forening, til Moder kaldte dem ind 
til Frokosten ; men da den var spist, erklærede Margrethe : 
»Haven er fin nok, jeg foreslaar, at vi krebse.« 

Frantz jublede. »Tænk, om vi kunde fange saa mange, 
at der var nok til Aftensbordet.« 

Det mente Grethe, var en smal Sag. 

Kun lille Hermann satte et betænkeligt Ansigt op. »De 
bide i Fingrene,« sagde han angst. 

Herman er maaske ogsaa for lille til at være med, 
saa krebse vi to, Grethe,« foreslog Frantz. Herman kan 
hjælpe Lars Kusk. Din Fader sagde, han skulde ud at 
køre efter Bordet. Og glade løb de to Store nu gennem 
Haven og ned mod Aaen, som smaasnakkende, mellem 
Siv og Stene snoede sig gennem Engen og ind mellem de 
høje Bakker. 

»Kan du krebse?« spurgte Grethe. 

»Nej.« 

»Saa skal jeg nok lære dig, hvorledes man bærer sig ad«. 

»Men bide Krebsene ikke?« 

»Klemme,« rettede Grethe. »Jo, men det maa man 
finde sig i.« 

Dog, det gjorde alligevel mere ondt, end de havde 
tænkt sig, hver Gang Krebsene haledes ud af Hullerne; 
de klemte fast om Børnenes Fingre, klemte saa eftertrykke- 
ligt, at Grethe, som tappert havde [fundet sig i baade et 
og to Huller, tilsidst sagde: 

»Hør, ved du hvad, Frantz, dette er for galt, godt, 
lille Hermann ikke er med. Vi Store kan naturligvis godt 
holde det ud; men jeg tror alligevel, jeg løber op til Mar- 
grethelyst og henter to Par gamle Handsker, som ligge i 
Bordskuffen. 

I en Fart soppede hun i Land, trak Sko og Strømper 
paa og skulde lige til at løbe, da Frantz bad: »Aa, tag 
min Trøje mede. 

»Javel, den er rigtignok ogsaa for pæn til at krebse 
med.« 

»Det gamle Asen,« lo Frantz, »den er saa fuld af Huller 
som et Dørslag, men den er alligevel for varm at have paa.« 

Saa løb Grethe op til Havehuset, hang Trøjen paa en 
Bænk ude i sin Have og skulde, efter at have fundet 
Handskerne, til igen at løbe ned til Aaen; men saa, ja, 
pludselig standsede hun, ganske forskrækket over, hvad 
hun saa. 

Det varede ikke saa kort, før Margrethe atter løb nedad 
Aaen til, saa længe, at hun allerede ude paa Bakke- 
skraaningen udenfor Haven, mødte Frantz, som, ked af at 
soppe ene om dernede, nu var paa Hjemvejen. 

»Men Grethe dog,« raabte han allerede langt borte, »hvor 
bliver du af?« hvortil den lille Dame med stor Salvelse 
svarede: »Det skal du faa at vide en anden Gang. Frantz 
skulde lige til at spørge, hvad der dog var hændt, da det 
pludselig lød: 

»Sikken en Buksetrold, du er bleven, Frantz;« det var 
Skovrideren, som stod indenfor Havelaagen og lo fornøjet 

»Ja, det har du Ret i, Onkel; men Grethe tog før min 

Trøje med, da hun løb op, man bliver skam varm af at 
krebse; men se, hvad vi fik, og Frantz holdt triumferende 
Kurven med Krebsene hen mod sin Onkel. Saa aabnede 
Møller Havelaagen, og han og Børnene fulgtes ad hen til 
Margrethelyst; men her fik Grethe pludselig travlt, hun 
maatte endelig ind og »se efter.« 

»Hvis Trøje er det, der hænger?« spurgte Møller^ 
pegende paa »det gamle Asen«, som endnu hang over 
Bænken. 

»Min,« mældte Frantz. 

»Saa træk den paa, anstændig maa man da se ud.« 

Dog, næppe var Frantz trukket i den, før Møllers for- 
nøjede Smil forsvandt; han saa ned, op i Vejret, til Siden^ 
saa igen ned, bøjede sig, tog noget rødt op og spurgte saa,. 
€fter i Tavshed at have gaaet nogle Skridt bagefter Frantz r 

»Kan du din H. C. Andersen?« 

»Ja.« 

»Kan du huske det Sted i »Fyrtøjet«, hvor Hundeix 
løber med Prinsessen, der er Hul i den Pose med Gryn,, 
hun har paa Ryggen, saa man kan spore, hvad Vej hun er 
kommet; jeg tror, det samme Resultat kunde være naaet,. 
om Posen havde været fyldt med spanske Kirsebær.« 

»Hvad mener du, Onkel?« 

»Aa, jeg mente bare, at der ogsaa maa være Hul'i 
din Lomme, som du ser ligger her spanske Kirsebær langs 
hele Vejen.« 

Frantz saa tilbage; ja, røde, spanske Kirsebær hele 
Vejen. 

»Onkel,« begyndte han^ »det er,« saa standsede han 
og greb ned i sin Lomme. Ak og Ve! Var der ikke før 
falden spanske Kirsebær paa Havegangen, saa faldt der nu^ 
en hel Haandfuld væltede ud. 

»Der maa som sagt være Hul i Lommen,« mumlede 
Frantz. 

»Det er netop, hvad der er,« bemærkede Møller rolig. 

»Onkel, c begyndte Frantz igen, men Skovrideren gik 
bare forbi ham og fortsatte sin Vej op mod Huset. 

Blodet susede for Ørene af Frantz ; hvad maatte hans 
Onkel dog tro I Der stod han, et Billede paa den mest 
haabløse Fortvivlelse, da Grethe kom springende. 

»Jeg skulde bare se til«, begyndte hun, men taug saa 
ved at se Frantz's Fortvivlelse. I næste Øjeblik havde han 
fortalt, hvad der var hændt. 

»Det er ikke mig,« sluttede Frantz, »men tænk, hele 
Lommen var fuld af det Skidt!« 

»Jasaa, naa, det kommer mig nu forresten ikke over- 
raskende,« bemærkede Grethe i en Tone saa værdig, som 
havde hun i mange Aar været Oldemoder. »Jeg kan klare 
det hele.« 

»Det kan da aldrig være Hermann,« spurgte Frantz 
angst. 

Stakkels Frantz. Det blev en trist Dag. Ved Bordet 
talte hans Onkel ikke et Ord til ham og kørte straks efter 
at Kaffen var drukket, bort sammen med Hermann — og 
Grethe, som havde lovet ham Trøst og Oprejsning I Jo vist, 
hun kom henad Aften grædende fra Margrethelyst og 
kaldte paa sin Moder. Hvad var dog alt dette, og hvor- 
ledes vilde det vel ende? 

Næste Morgen kom Fru Møller ind paa sin Mands 
Kontor. 

»Du kom sent hjem i Aftes og stod saa tidlig op i 
Morges, at jeg ikke fik talt med dig,« begyndte hun; men 
længer kom hun ikke. Døren ud til Entreen blev i det 
samme aabnet, og Grethe viste sig i den, slæbende paa en 
stor Kasse. 

»Men Barn dog,« udbrød Fru Møller »hvad er det, du 
slæber paa?« 

»Jo,« og Grethe løftede med stort Besvær en Kasse i 
Vejret og satte den paa Bordet. 

»Min Talemaskine«, udbrød Skovrideren forbauset. 

^Ja,« meldte Grethe resolut, »den satte jeg i Aftes ind 
1 Frantz og Hermanns Stue for, ja, men nu maa du først 
høre det hele.« 

»Lad du hellere mig selv fortælle,« sagde Møller og 
lo saa fornøjet, som om der aldrig var stjaalen spanske 
•Kirsebær af hans Trær. »Jeg ved bedre Besked om det 
hele end I to, for jeg havde jo selv Kirsebærfuglen oppe 
at køre, og medens vi kørte, fik han, vi vil kalde det ikke 
:al den Glæde og Nytte, han havde haabet paa at faa af 
Kirsebærrene. Først blev jeg jo forskrækket, for det saa 
ud, som han kastede Blod op, men saa sagde jeg saadan 
rigtig venlig: »Kære Hermann, min lille Ven, du skulde 
-vist hellere ladet de Kirsebær hænge, og heri var han jo, 
rærlig i dette Øjeblik, ganske enig med mig. 

»Men Fader,« udbrød Grethe ivrigt, »hvor faldt det 
ham dog ind at være saa ulydig?« 

»Faldt ind, aa, den Slags Indfald komme ganske af 
«ig selv.« 

»Han sagde. Kirsebærrene saa saa røde ud, saa han 
fik Lyst til dem; at komme op i Træet var nemt nok, 
mere besværligt var det, at jeg netop kom, som han var 
hoppet ned af Træet, men saa reddede han sig ved i en 
Fart at stoppe Kirsebærrene i stakkels Frantz's hullede 
Lommer og bagefter selv stikke af.« 

»Jeg har hele Tiden vidst, at det var Herman,« for- 
sikrede Grethe, »han sad i Træet, da jeg var oppe for at 
hente Handskerne til Frantz og mig, og saa fotograferede 
jeg ham for en Sikkerheds Skyld.« 

»Aa,« sagde Skovrideren, »saa har jeg nok rigtig gjort 
Ulykker der, for da jeg lige efter Middag var nede i Mar- 
^rethelyst, kom jeg til at vælte en Skaal, hvori der laa et 
'et Billede for at blive fremkaldt. Om Forladelse, Grethe.« 

»Ja, du kan tro, jeg blev bedrøvet, da jeg saa. Bille- 
det var ødelagt,« sagde Grethe, )»men nu skal jeg sige dig, 
hvad jeg gjorde, jeg satte denne ind i Drengenes Stue i 
Aftes,« og Grethe pegede paa Kassen, hun havde sat paa 
Bordet, »Jeg var vis paa, de vilde tale sammen om, hvad 
der var sket, og saa — « 

»Grethe, Grethe,« truede Skovrideren, »har du endnu 
ikke lært, at man skal tale ind i en Talemaskine, den 
fanger ikke af sig selv Ordene, som blive sagte i Stuen, 
men ved dii. Kone, hvad jeg er glad over at mærke?« 

»Nej!« 

»At mit Humør endogsaa kan taale, at man napper af 
mine Kirsebær.« 

»Men Møller, er du glad over det, har du da glemt, 
at det vil koste dig en Krone?« 

»Top, Kone, nej, vi væddede, om Humøret kunde taale, 
at man nappede af Kirsebærrene og, hører du. Kone, uden 
Tilladelse plukkede af mine Roser, saa endnu har du ikke 
vundet.« 

Og Møller vendte sig pludselig om mod Vinduet og 
raabte ud i Haven: 

»Halløj, du brave, uskyldige Ridder Frantz, og du, 
Hermann Kirsebærfugl, rør ikke mine Roser, for saa inde- 
staar jeg ikke for mit Humør.« 

Eventyr og Fortællinger af L. Hornemann. Illustreret af 

V. Jastrau, 1 Kr. 60 Øre. Indb. 2 Kr. 

Faderløs og moderløs. En Fortælling af Niels K. Kristen- 
sen. 1 Kr. 60 Øre. 

Fortællinger fra Danmark og Frankrig af A. Sommer, 
udgivet af Elisabeth Martens. Indb. 1 Kr. 



Før Ole Lukøje kommer Fortællinger for Ungdommen af 
L. Baumann. Illustreret af P. Steffensen. Indb. 1 Kr. 

Har Du Lyst at høre I Ny Fortællinger for Børn af G. 
Tegninger af Carl Thomsen, Indb. 1 Kr. 

Hjemme og ude, Fortællinger af Imm. Henningsen, udgivne 
af Z. Nielsen og med Tegninger af Alfr. Schmidt Indb. 1 Kr. 
50 Øre. 

Hvad Faster fortalte, Fortællinger ved G. Billeder af 
Carl Thomsen. 2. Oplag. Indb. 1 Kr. 

Hvad Kærlighed formaarl Fortællinger for Ungdommen 
af Fru A. Baadsgaard, illustreret af E. Henningsen. Pris indb. 1 Kr. 

Hvad skal Jeg bestille? illustreret Vejledning for Børn 
til Selvbeskæftigelse. Samlet og udarbejdet af Rolf Christiansen 
og H. J. Christiansen. 1. og II. Del å 2 Kr. 26 Øre, indb. 2 
Kr. 60 Øre. I.— II. 4 Kr. 60 Øre, indb. 5 Kr. 

Hyggelige Timer, Historier af V. Høm og med Billeder 
af E. Henningsen, O. A. Hermansen og P. Steffensen. Indb. 1 Kr. 

Heidi af Johanne Spyri, oversat af Augusta Fenger. Illu- 
streret af Poul Steffensen. (Børnevennens Bibliotek). Pris 1 Kr.» 
indb. 1 Kr. 76 Øre. 

I Sommerferlen, Fortælling af Mathilde Quistgaard, indb. 

1 Kr. 60 Øre. 

JomSVlklngerne. Skildringer af Nordens Sagntid ved Fr. 
Winkel Horn. Illustrationer og Vignetter af L. Moe. 2 Kr. 60 
Øre, kart. 3 Kr., eleg. indb. 4 Kr. 

Jorden rundt I 24 Minutter. Tekst af Ingeborg Simesen 
og Billeder af Agnes Lunn. Første og Anden Rejse å 1 Kr., 
indb. 1 Kr. 60 Øre. Komplet 2 Kr., indb. 2 Kr. 60 Øre 

Juiehistorler af Fanny Tuxen med Illustrationer af Knud 
Gamborg. 1 Kr. 60 Øre. 

Julefortællinger af Christen Møller. Illustreret af Carl 
Thomsen. Indb. 1 Kr. 26 Øre. 

Kammerater, Fortællinger af Chr. Vestergaard. Indb. 1 
Kr. 60 Øre. 

Konger uden Land af Ad». Langsted. Fortalt for Ung* 

dommen. Anden Udgave. Pris 1 Kr. 60 Øre, indb. 2 Kr. 60 Øre» 
Korstogene. Historiske Skildringer ved Ad. Langsted. Illu- 
streret af K. Gamborg. 1 Kr., indb. 2 Kr. 

Disse Bøger faas i alle Boglader og fra 

H. Hagerups Boghandel, ^ 

Gothersgade 30. ^ 

København K. "^ ^ 

